Emgann Kergidu/Pennad 24 - Wikimammenn\nEmgann Kergidu/Pennad 24\nSalaun / Derrien, 1902 (p. 247-256)\n◄ Taole. — Paolik ar Sann Penn-an-Neac'h, e Plouenan. — An Aoutrou Gall. — An Aoutrou Coarigou Ar zoudard Fabian Croy ►\n— Deuit ebarz enn ti, emez-han ; n’ho pezet ket aoun. Me a oar petra glaskit ; beleien ha ne fell ket d’ezho senti ouc’h ho lezennou diroll ha difeiz. Mad, aman e kafot daou velek ha ne blegint biken. Me, an Aoutrou Gall, guir bersoun Plouenan, hag an Aoutrou Coarigou, belek koz leanezed kouent Santez-Ursula, e Kastel. A galoun vad, evit difenn hor feiz koz, hor beuz kinniget hor buez da Zoue abaoue m’eo deuet an dispac’h vraz-man. Setu ni aman, dare da vont d’hoc’h heul. Deuit heb aoun enn ti, ne harzimp ket, ne dec’himp ket kennebeut. Mez, mar d’eo ni a glaskit, na rit drouk ebed da hini euz a dud an ti-man.\nBelek Doue, ha ne gomze ket evel he vestr Jesus pa oue gueachall guerzed gand Judaz ?\nEb lavaret ger, ar zoudarded hag ho c’habiten a lammaz enn ti a-daol, a grogaz enn daou velek hag a stagaz ho daouarn d’ezho adren ho c’hein.\nHag int-hi a ioa aounik, paotred ar Republik !\n— Ne ket avoualac’h kement-man, eme ar c’habiten, pa vele n’oa ket an daou velek evit ober drouk ebed d’ezhan, c’hoaz a vank d’eomp.\n— Pa’z eo guir eo ni a glaskit, eme an Aoutrou Gall, lezit e peoc’h tud an ti-man. Ni hon daou, an Aoutrou Coarigou ha me, a zo kaoz m’emaomp aman. Deuet omp enn ti-man da c’houlen eun tamm bara da derri hor naoun, hag an dud-man a zo bet madelezuz avoualac’h evit rei d’eomp. E peleac’h eman an drouk e kement-se ? D’ar brasa torfetourien e vez roet ho boued, ha difennet e ve rei d’eomp-ni ?\n— Ne ket ouc’h tud an ti-man e sellan breman, eme ar c’habiten. Eun all henvel ouz-hoc’houi eo a glaskan. Ha n’oac’h ket tri aman, er mintin-man ?\n— Klaskit, eme an Aoutrou Coarigou, d’he dro. Aman n’euz breman nemed omp-ni hon daou, diou vaouez, pemp kraouadur hag eur mevel koz. Ar mevelien-all a zo eat da gerc’hat lann da bilat d’ar chatal.\n— Me a ia da c’houzout. — Kere, deuz aman, er penn d’an neac’h euz an ti, ha lavar hag ar re-man eo ar re a gomzez anezho d’eomp.\nAr c’here a ioa choumet e kichen an or ; n’en d-oa ket kredet sevel d’ar penn huella. Daoust hag eun tamm kaloun a zo c’hoaz enn he greiz ? Daoust ha c’hoant en deuz da zont var he giz d’ar gear araok peur-achui he drubarderez ? Nann, rak dioc’h-tu ma oue galvet, e teuaz araok, hag en eur zellet iud ouc’h an Aoutrou Gall :\n— Me am boa lavaret, emez-han, hen talveschenn d’eoc’h d’am zro. Abarz ma teufot da glask ac’hanoun-me da ober va fask, e devezo, me gred, kanet ar goukouk.\n— Lez da jaok, eme ar c’habiten, ha lavar d’eomp hag ar re-man eo ar re ac’h euz diskuliet d’eomp.\n— Ia, ar re-man int, el leal.\n— Tri a ioa, a lavarez ?\n— Ia, an Aoutrou Go n’eman ket aman.\n— Lavar d’eomp, sitoian belek, eme ar c’habiten d’an Aoutrou Gall, lavar d’eomp e peleac’h eman egile, pe, bremaik, me a lakaio an tan enn ti-man, ha, mard-eman kuzet aman, e vezo rostet mesk-e-mesk gand al logod hag ar razed.\nGuelit penaoz e komze ar seurt tud-se ouc’h eur belek !\nAn Aoutrou Gall en doue aoun, rak, her gouzout a rea, ar zitoianed ne varc’hateant ket kement-se evit lakaat an tan e tiez ar goueriaded. Abalamour da-ze e respountaz raktal :\n— Me her lavaro d’eoc’h : Eun heur zo eo eat ac’halen da ober eur gevridi.\n— Ah ! tonner ! eme ar c’habiten ; hennez a rank beza an hini hon deuz guelet du-hont er goaremm. Ma’m biche gouezet !... Mez lezit-hen, ne gollo netra evit gortoz, ni her c’havo abred pe zivezad.\nNann, an Aoutrou Go ne oue ket paket ; chom a c’hellaz a-zindan guz, ha, pa deuaz ar peoc’h, e oue beleget. Marvet eo persoun iliz kathedral Kastel. Lod ac’hanoc’h o deuz hen anavezet kerkouls ha me.\n— Breman, perc’henn an ti-man, digasit d’eomp da zibri ha da efa, rak, abaoue Taole, n’hor beuz bet tamm na banne, abaoue Pont-Eoun.\n— C’houi, va zoudarded, kasit an daou velek-man a-ze, er gampr adren, ha stagit anezho mad ouc’h eur strapenn gren evit miret out-ho da gemeret an teac’h. Daou ac’hanoc’h a joumo d’ho diouall ; ni aman a ia da zibri ha da efa ; pa vezo leun hor c’hof, daou-all a ielo enn ho leac’h. Alo ! traou var an daol !\nAman e rankan lavaret d’eoc’h eur gomz-bennag divar-benn tud Penn-an-Neac’h.\nSavet ez-iaouank e doujanz hag e karantez Doue, Per hag Anna ar Zant a gollaz abred ho zad hag ho mamm, sammet, ho daou, en eur ober eiz dervez, gand eur barrad klenved tomm. Per, he-unan, a joumaz klan, toc’hor zo-ken oa bet. Eur pennad araok mervel, tersienn ho mamm a gouezaz ; gervel a reaz he merc’h d’he c’haout : « Anna, emezhi, gouzout a ran eo ho prasa c’hoant mont da leanez e kouent Kastel ; aotreet hor boa, ho tad ha me, e vichac’h eat goude an eost a zeu ; breman e rankan en em zislavaret. Anna, chomit gand ho preur, n’hen dilezit ket ; n’en deuz tad ebed mui, abarz nemeur n’en devezo mamm ebed ken nebeut ; lezet e viot evel daou vinor paour var an douar. C’houi eo ar gosa, evesait ho preur. Klevet a rear goal-vrud euz ar Broiou-huel ; tud fall a zo enn hon touez ha ne c’houlennont ket guell eget sacha ar iaouankiz d’ho heul. Evesait ive-ta ho preur, kelennit-hen e kenkaz ma teufe da fazia var he hent ; skiant ha deskadurez avoualac’h hoc’h euz evit-se. Chomit gant-han. Na it d’ar gouent nemed a-benn eur blavez-bennag aman, goude m’ho pezo her griziennet stard er mad. Ober a refot ar pez a c’houlennan diganeoc’h, ha neket-ta, Anna ? » — « Ia, va mamm, eme hou-man, en eur vouela. » — « Deuit da rei eur pok d’ign, va merc’h. Bennoz Doue ra gouezo var-n-hoc’h, va merc’h Anna ! Poaniuz eo da eur vamm lezer var he lerc’h he bugale, evelato breman e c’hellan mervel e peoc’h... Klaskit d’ign va c’hroaz vinniget, evit ma vezo va zaol lagad kerkouls ha va huanad diveza evit Jesus va Zalver. »\nAr maro ne zaleaz ket da zont da ober he dro, ha setu daou vinor e Penn-an-Neac’h. — Anna e doa naontek vloaz, ha Per seitek-hanter. — Ne c’houfac’h gouzout ar c’haon e oue e Penn-an-Neac’h pa skoaz ar maro he daol ? An amezeien zoken a gave truezuz braz guelet eun tiegez evel hini Penn-an-Neac’h o choum etre daouarn tud ker iaouank.\nAn anterramant a oue great antronoz e bered Plouenan. Rannet e viche bet ho kaloun m’ho piche klevet an hirvoud hag ar c’haon a oue eno ! Ar barrez a-bez a ioa en em zestumet enn dro d’ar vinorez keaz, evit lavaret a-unan gant-hi eur beden var bez he mamm ha kemeret perz enn he glac’har. Per, siouaz ! skoet gant ar c’hlenved, en doa ranket chom er gear var he vele. Ar barrez a ioa, enn he leac’h, enn dro d’he c’hoar.\nAnna, gand he c’herent hag he amezeien, a zistroaz da Benn-an-Neac’h. Pebez taol enn he c’haloun kaout he zi goullo !... C’houi, hag am zelaou, ha kollet hoc’h euz unan-bennag euz ho tud-nez ? Neuze e c’houzoc’h, guell eged na c’houfen hen diskleria d’eoc’h, ar pez a zamme hag a c’hlac’hare kaloun ar vinorez-man, pa en em gavaz distro euz an iliz d’he zi ; pa velaz goullo ar skaon m’oa boazet he mamm da veza azezet varn-hi, he mamm edo o paouez lakaat er bez !...\nKaloun eur Breizad a c’hell beza ankeniet, glac’haret, brevet ; mez ne vez jamez diskaret ; he feiz hen dalc’h enn he za enn eur ziskouez d’ezhan an env, el leac’h m’eman he vro. Gouzout a ra euz eun Doue, eun Tad, azioc’h he benn, ha ne sko nemed evit hor brasa mad.\nEn eur zont enn ti, Anna a ieaz var eeun d’ar gampr da gaout guele he breur Per, hag, en eur gregi enn he zourn gand eun ear kalounek hag hanter-laouen :\n— Me gred, va breur Per, emez-hi, eo achu hon dizeur. Me am beuz pedet Doue ker kalounek, ma ne zaleot ket da barea. Da c’hedal ma c’helfot sevel, me a gaso an traou enn dro, guella ma c’hellign. Na d-it ket d’en em zoania re, me ne d’ign ket breman d’ar gouent, me a joumo ganeoc’h, ha me gred e roio Doue d’eomp c’hoaz eaz, hor bara er bed-man, da c’hortoz mont d’ar Baradoz da gaout hon tad hag hor mamm.\nPer a bareaz. Kenteliet gand he c’hoar Anna, ha, dreist-oll, gand an Aoutrou Gall, he bersoun, e teuaz da veza skouer ar vro. Ne glevet ken hano nemed euz he ear vrao hag euz he vrud mad. Ne veze ket guelet, evel, siouaz ! ma veler breman re aliez tud iaouank, o reded an hostaleuriou hag an tavarniou, oc’h efa banne gand he-man, banne gand hen-hont ; ne veze ket guelet o tistrei kartou nag o ruilla dominoiou, pell enn noz, evel ma veler enn amzer-man, bugale a renk huel zoken, var ho meno. Nann : goude an ofern hag ar gousperou, goude he foar pe he varc’had, e tistroe dioc’htu d’ar gear da evesaat he diegez hag he labour. — Goude gousperou, bep sul, ez ea da lavaret he Ze profundis var bez he dad hag he vamm, hag ac’hano e teue var eeun da Benn-an-Neac’h. Eno e tremene an abardavez, o kaozeal gand he c’hoar hag he amezeien.\nNa d-it ket da gredi evelato e viche tiegez Penn-an-Neac’h evel eur gouent ; nann. Eno e c’hoarzet muioc’h ha kalounekoc’h eget e meur a leac’h. Per hag he amezeien, kelc’het enn dro d’an daol en hanv, a gounte pep hini he stropad, pep hini he farz, speredeka ma c’helle ; ha meur a gofad c’hoarzin a veze great e Penn-an-Neac’h bep sul da bardavez. Antronoz vintin e savet iac’h euz ar guele, ar spered skanv ha gae, ar c’horf didorr, ha, d’al lun, ec’h en em roet adarre d’al labour ker kalounek ha biskoaz. Ha ne ket guelloc’h kement-se eged na d-eo sevel d’al lun vintin, ar gouzouk dizec’h, ar penn pounner ha divoued, ar c’horf brevet, evel ma c’hoarvez gand ar re a dremen ho nosveziou enn hostaleuriou, oc’h efa hag o c’hoari ?\nA-benn nebeut blaveziou, Per a gavaz eur vaouez euz he zoare, eur vaouez leal hag a zoujanz Doue evel-d’han. He hano oa Mari Kreac’h, merc’h da C’hlaoda ar C’hreac’h, euz a vilin Kerc’hoant, e parrez Kastel.\nAnna ar Zant, ho c’hoar, a joumaz daou pe dri miz gant-ho, evit diskouez da Vari ar C’hreac’h doare ha giz Penn-an-Neac’h. Goude-ze e c’houlennaz digant he breur he lezer da vont d’ar gouent, evel m’edo he c’hoant pell a ioa.\nPer a garie he c’hoar, boazet oa diout-hi, kalz anaoudegez vad en d-oa d’ezhi ; biannaat a rea he galoun pa sonje e rankche dispartia ; evelato, he feiz hag he relijion a oue krenvoc’h eged he garantez hag he anaoudegez-vad. Respount a reaz d’ezhi :\n— Anna, c’houi epken a c’hoar peger braz glac’har eo gan-en ho kuelet o vont kuit ; evelato, e lavarign d’eoc’h : Ho polontez ha bolontez Doue ra vezo great !\nEiz dervez goude-ze, Anna a ioa e kouent an Ursulinezed e Kastel.\nPer ar Zant ha Mari Kreac’h a vevaz er brasa karantez an eil gand egile. Pemp bugel a roaz d’ezho an Aoutrou Doue, tri map ha diou verc’h. Bennoz an env a goueze varn-ho, var ho douarou ha var ho loened. Madou ar bed-man a greske founnuz etre ho daouarn : pinvidik oant hervez giz ar vro. Siouaz ! eurusted ar bed-man a zo bresk !\nEun dervez, Per a ioa eat, gand he jao, da gerc’hat eur c’harrad bezin digaset d’ezhan da Dreiz-ar-Gordenn gand eur vak a Garantek. Tri loan euz ar re vella a ioa stag gant-han ouc’h he garr ; edo erru d’ar gear gand he garrad, edo o sevel dioc’h maner Kerlaodi, pa lammaz enn hent, enn eun taol krenn, divar ar c’hleuz, eur c’hi chase hag a ranke beza o reded varlerc’h eur c’had-bennag. Al loen blenier, a ioa Roundell he hano, en doue aoun hag a droaz var he giz ; al loen kleür a reaz ar memez tra. Per a zalc’he mad d’he ziblenn hag a grie avoualac’h ouc’h he gezek. Mez enn aner her grea ; kezek spountet n’int ket eaz da zerc’hel. Dont a rechont ho daou var ar gazek-limoun ; Per a oue stropet e mesk ar sternach, ar c’har a droc’holiaz. Paket etre ar rod hag ar c’hleuz, edo hanter-varo pa deuaz tud, a gleve an trouz, d’hen tenna ac’hano. Eun truez oa he velet ! Anat oa d’an oll ne d-ache ket a-bell. Ar goad a rechette a-leiz he c’hinou ; a veac’h ma c’hellaz lavaret : Enn hano Doue, klaskit ar belek d’am c’haout da zelaou va c’hofesion, da rei d’ign va Zakramanchou diveza. Lavarit da Vari, va fried, dont var va zremenvan.\nGreat e oue he lavar. Persoun Plouenan a deuaz var varc’h ha d’an daou-lamm. Rei a reaz d’ezhan, en hano Jesus-Christ, ar pardoun euz he bec’hejou... Mari Kreac’h en em gavaz ive, he daoulagad ruz gand an daelou, hag he skiant evel hanter-gollet. Per a ioa dilavar... En em deuler a reaz var-n-ezhan en eur grial :\n— Per, Per, va fried, paour, me a zo aman enn ho kichen :\nPer, evel p’en diviche klevet he mouez, a zigoraz he zaoulagad ; eur zell a garantez hag a deneredigez a reaz out-hi, mez n’oa evit lavaret ger. A-benn eur pennad, evelato, e tislounkaz eur c’hinaouad-all a c’hoad, ha neuze e c’hellaz lavaret :\n— Mari, va fried karantezuz, kenavezo er bed-all a rankan da lavaret d’eoc’h ; kelennit mad hor bugale ; pedit Doue evidoun-me...\nHag e tennaz he huanad diveza.\nMari Kreac’h a joumaz ive-ta intanvez gand he femp kraouadur.\nEnn amzer-ze, an dispac’h a rea freuz e Franz ; ne zaleaz ket d’en em skigna e Breiz-Izel. An ilizou a oue laeret, ar venec’h hag al leanezed a oue lakeat er meaz euz ho c’houentchou ; an noblanz koz a rankaz kuitaat ho bro, pe mont d’ar prizoun, hag aliez d’ar maro. Anna ar Zant, ken euruz kouskoude enn he c’houent e Kastel, a rankaz, evel ar re-all, kemeret an teac’h. Dont a reaz da di he breur, da Benn-an-Neac’h.\nSiouaz ! eur skabell c’houllo a gavaz enn ti, skabell he breur ! Anaout a rea he varo, evit guir, rak kemennet oa bet d’ezhi penaoz oa marvet ha pe zeiz oa bet lakeat er bez ; hag hi hag he c’hoarezed leanezed o doa pedet Doue a galoun evit peoc’h he ene. Evelato ar guel kenta euz an ti e doa tremenet enn-han he iaouankiz gand eur breur ker karet a ieaz dre he c’haloun. Mez ne zaleaz ket da zont enn-hi he-unan. En em voestlet oa da Zoue, ne dlie eta ober van ebed euz a draou ar bed-man. Abalamour da-ze ec’h en em roaz d’al labour kalounekoc’h ha goasoc’h eged plac’h an ti ; ar pep diesa, ar pep poaniusa a glaske atao da ober.\nN’oa ket avoalac’h c’hoaz kement-se : bemdez, goude mern, e testume ar vugale a dro-var-dro enn he c’hampr, hag eno e teske d’ezho ho fedennou, e rea d’ezho katekiz hag ec’h alie anezho da bellaat dioc’h an dud fall a rede ar vro en eur brezek a enep ar veleien hag a enep relijion Jesus-Christ. Ha den ne c’hoar pegement a vad e deuz great enn he c’harter epad m’eo bet lezet. — Paolik ar Sann a ioa unan euz ar re a heulie he skol, ha guelet hoc’h euz great gant pegement a nerz en deuz harpet ouc’h an dispac’herien ha peger kalounek eo eat dirak Doue.\nPa rankaz an Aoutrou Gall, persoun Plouenan, kemeret an teac’h, evit mad, hag en em zerc’hel strisoc’h a-zindan guz, e kreskaz c’hoaz he labour. He c’hoar-gaer Mari Kreac’h hag hi en em glevaz evit ober eun toull-kuz da rei lojeiz d’ar veleien harluet. En em lakaat a reant e tal da goll ho madou hag ho buez ; an dra-ze ne rea man ; gloar Doue, mad ar relijion, silvidigez an eneou, a glaskent araok pep tra. Ar gristenien genta, enn amzer goz, ha n’o doa-hi ket great ar memez tra evit ar verzerien ?\nAr veleien a veze aliesa e Penn-an-Neac’h, oa an Aoutrou Gall, persoun ar barrez, hag an Aoutrou Coarigou, araok an dispac’h-man, belek kouent leanezed Santez-Ursula, e Kastel, el leac’h m’oa bet leanez Anna ar Zant. Eno e vezent kavet pa veze izoum anezho evit rei Sakramant ar Vadiziant d’ar vugale, pe Sakramant an Nouen d’ar re glan. Ne c’houfet biken lavaret pegement a vad o deuz great an daou velek santel-ze e Plouenan hag er parreziou-all a dro-var-dro. Da bed n’o deuz ket digoret dor ar Baradoz ? Mil bennoz d’ezho !\nAn Aoutrou Go, nevez great avieler gand an Aoutrou Delamarche, eskop Kastel, araok m’en d-oa ranket kemeret an teac’h ha mont da Vro-Zaoz, el leac’h m’eo marvet, evel a c’houzoc’h, a ioa deuet d’ho c’haout evit en em guzet he-unan, hag ive evit ho zikour, hervez he c’halloud, enn ho labourou hag enn ho foaniou.\nMarteze e kavo d’eoc’h em beuz kountet kals re a draou divar-benn tiegez Penn-an-Neac’h ? Pep hini a zonjo ar pez a garo. Evidoun-me, n’oun ket inouet ; va c’haloun, a gaf d’ign, a astenn o komz a dud henvel ouc’h tud Penn-an-Neac’h. Marteze eo abalamour n’euz ken ar seurt tud-se breman var an douar, siouaz !\nSetu a-ze petra eo tiegez Penn-an-Neac’h ; setu a-ze an diou vaouez a gase an traou enn dro pa deuaz kere Pount-Eoun da lakaat ar spount hag ar rann-galoun enn-han.\nPa c’houlennaz kabiten ar zoudarded da zibri ha da efa, Anna ha Mari a hastaz a-fo digas d’ezhan ar pez a c’houlenne, evit miret ouc’h drouk da vont enn-han, gand aoun na viche krisoc’h e kenver an Aoutrou Gall hag an Aoutrou Coarigou. Goude beza debret hag efet, e oue great eun tamm enklask dre an ti ; mez an enklask ne badaz ket pell, pe abalamour m’o doa kredet an Aoutrou Gall, pe abalamour ma vire ho banneou out-ho da velet sklear.\nE keit-se e tostea an noz ; poent oa en em denna d’ar gear. Hag ouc’hpenn eun dro vraoik avoualac’h o doa great. Ma n’o doa ket gellet paka paotred Treger, o doa da viana da gas d’ho jeneral daou velek dizent, kavet gant-ho kuzet enn eun ti. Araok mont er meaz euz an ti, ar c’habiten a zistroaz ouc’h Anna ha Mari, en eur lavaret d’ezho :\n— Krena a dle var he dreid an nep piou bennag a zizent ouc’h ar Republik ; hag ar Republik a zifenn rei golo d’ar veleien pennou-fall a ia enep-d’hi ha ne heuliont ket he lezenn.\nGoude-ze, leun ho c’hof ha tomm d’ho fenn, ar zoudarded hag ho c’habiten, en em lakeaz enn hent da vont var-zu Kastel. Dek anezho a ioa araok, ar re-all a ioa varlerc’h. E kreiz, ho daouarn liammet stard ha stag an eil ouc’h egile, edo an Aoutrou Gall hag an Aoutrou Coarigou. Kredi a c’hellit, an daou-man n’oant ket laouen ; gouzout a reant ar pez a c’hoarvesche gant-ho ; n’oant ket a-zindan zivin, n’o doa nemed ar maro da c’hortoz. Ne zigalounekaont ket evelato ; mez ar maro a zo ien d’an oll, hag abalamour da-ze, n’oant ket evit miret ouc’h eun tamm enkrez. Evit en em grenvaat enn hent, e lavarent ho fedennou, mez kerkent ha ma savent ho mouez eun tamm huelloc’h, e vezent broudet a daoliou bek fuzil.\nLavaret e viche e rea poan-galoun d’ar zoudarded klevet daou velek o pedi Doue.\nEdont o vont dre an hent braz var eeun da vaner Kerandraon, el leac’h m’oa bet o chom an Aoutrou de Kermoysan, pa velaz eur zoudard eun den divar ar meaz, e kreiz eur park, oc’h esa tenna panez a daoliou tranch, rak skournet kalet oa an douar ha n’oat evit ober seurt gand ar bal. Ar c’houeriad a ioa gant-han eur rokedenn lien guenn. Pleget var he labour, ne zelle ket ouc’h an dud a iea dre an hent braz.\n— Kabiten ! kabiten ! eme unan euz ar zoudarded, ha ne velit-hu ket du-hount e kreiz ar park ?\n— Eur banniel guenn o sevel hag o tiskenn.\n— Eur banniel ! E peleac’h ?\n— A-hount, er park.\n— Hennez a zo eur paour keaz bennag o klask eun tamm boued d’he loened.\n— C’houi, kabiten, a zo re laosk an tamm ac’hanoc’h. Hennez en deuz lakeat eur rokedenn venn evit goapaat ac’hanomp-ni. Daoust hag ar banniel guenn hag hen a dlefe para c’hoaz var douar Franz ? Ha ne c’houzoc’h ket eo barnet d’ar malloz abaoue an deiz m’eo bet lakeat d’ar maro ar roue Louis XVI ?\n— Ha petra fell d’id a rafenn-me d’an den-ze ?\n— Petra ? Ne ket diez her gouzout : her c’has gand eun teun fuzil pe zaou da gaout he Roue, perc’henn ha patrom ar banniel guenn.\n— Ia, ia, eme ar zoudarded a-unan, guir a lavar hor c’hamarad ; tennomp var-n-ezhan, evel d’ar guenn, ha pa ne ve ken nemed evit diskarga hor fuziliou, ha dreist-oll, evit diskouez d’hor jeneral Canclaux hor beuz renket tenna, evit en em zifenn.\n— Guir a livirit, eme ar c’habiten. Red eo d’eoc’h divergla ho fuziliou en eur denna var ar c’houeriad-man. Canclaux a velo dre gement-se hon deuz bet beac’h enn tu-bennag.\nKer buan ar zoudarded a ioa a renk, a-hed ar c’hleuz, var an hent braz. Al labourer keaz, dispount, dinec’h, a skoe, guella ma c’helle, taoliou tranch enn douar evit kaout eur banezen-bennag. Ne zonje ket edo ken tost ar maro d’ezhan.\nAr zoudarded a vizaz en eur c’hoapaat, o paria piou a skoche an eeuna var ar penn ; ar vro a grozaz gand trouz an tennou fuzil, ar paour keaz koueriad a gouezaz var he banez ; pemzek pe ugent bouled en doa bet... Eun tamm ruilladenn a reaz, mez goude-ze ne finvaz ken...\nDraillet oa he gorf !\nHag an Aoutrou Gall, hag an Aoutrou Coarigou, a ranke chom var an hent braz eb gellout rei tamm sikour ebed d’ho c’henvroad !...\nAdtapet diwar « https://br.wikisource.org/w/index.php?title=Emgann_Kergidu/Pennad_24&oldid=51316 »


Journal de Renaud Camus, mardi 30 juillet 2019\ncréée le mercredi 31 juillet 2019, 0 h 06\nmodifiée le mercredi 31 juillet 2019, 0 h 08Plieux, mardi 30 juillet 2019, onze heures du soir. Jean-Louis Germain avait complètement oublié qu’il nous avait invités à déjeuner, aujourd’hui, à Cauzac. Cette distraction ~~~~~ ~~ ~~~~~ ~~~~ ~~~~~~ ~~~ ~~~~~~ ~~~~~~~, ~~~~~~~~~~ : ~~~~~~~~~~, ~~~~~~~~~, ~~~~~~~~~ ~~~~~~~, ~~~~~~~~~ carrés de chocolat ~~’~~~~ ~~~~~~~~~ ~~~~~ ~~~ cuisine.\nCauzac, ~~~~~ ~~~~~ ~~~~~~~~~~~ ~~ ~~~~~~~~ ~~~~~~ ~~~~~~~~, ~~~~ ~~~~~~~~~~~ ~~~ ~~~~ ~~’~~~~~~ ~~~~~~ ~~~ ~~~~~ ~~~~~~~ ~~’~~~ ~~~ ~~~~ ~~~~~ ~~~~~~~~~~~ ~~~~~~~~~~ : le domaine d’Arnheim. ~~~~~~~ ~~~~~~~~~~ ~~~~ ~~~~~~ ~~~~~~~~~~ ! ~~~ ~~~~~~~~ ~~~~-~~~~~ ~~ ~~~~ ~~~~~ ~~~~~, ~~~~~~~~ ~~~~~-~~~~~ ~~~ ~~~~, ~~~ ~~~~~~~~~~ ; ~~~~~ ~~~ ~~~~ ~~~~ ~~~~~~~~~ ~~~~~~~ ~~~ ~~~~~ les jardins, le ~~~~~, le domaine, ~~~~~~~~~~ : ~~~~ ~~~~~~~~~, ~~~~ ~~~~~, ~~~ ~~~~~~ ~~~ ~~~~ ~~~~~~ ~~~ ~~~~~~~~ ~~~~~~. ~~~ ~~~~~~ ~~~~ ~~~~~~ ~~~~~ ~~~~~~ ~~~ ~~~~~~~~, ~~~~~ ~~~~~ le soir l’entière ~~~~~~~ ~~~~~~~ ~~~~~~~~~ ~~~~~ ~~~~ ~~~~~~~~ ~~~ ~~~~~~~~~~~~~~ ~~~ ~~~ ~~~~~~~~, ~~~~ ~~~ ~~~~~~~~ irrésistible.\nEntre ~~~~~~ ~~~~~~~~~ ~~~ ~~~~~~~~~~ ~~~~~~ ~~~ ~~~ ~~~~~~~~~~ ~~~~~~~~~~ ~~~~~ ~~~~ ~~~~~~~~~~ nous avions fait ~~~~~ ~~~~~-~~~~~~ ~~~ ~~~~~~ ~~~~~~ ~~~~~ ~~~ ~~~~~~~~, ~~~~~ ~~~~~~~~~, ~~~~ ~~~~~~~~ ~~~~~ ~~~~~~~, ~~~ ~~~ ~~~~~~ ~~~~~ ~~~~~~~, ~~~~ ~~’~~~~ ~~~ ~~~~~~ ~~~~~~~~~~~~~, ~~~~~ ~~~ ~~~~~~ église ressemble un ~~~~ ~~ ~~~~~~ ~~’~~~~~~~, ~~~ ~~’~~~~ ~~~ ~~~~~~ ~~~~~~~~~~~ ; ~~~~~~~~~~, ~~~~~ ~~~~~~~~ ~~~~~ ~~~ ~~~~~~ ~~~~~ ~~~~~~~~, ~~~~~ ~~~ ~~~ ~~~~~~~~~~~~~~~~ ~~~~~~~ ~~~~~ ~~ ~~~~~~, ~~~~ la place ; Lacour-de-Visa, ~~~ “~~~~” ~~~~~~~~ ~~~~~~~~~~~~~ ~~’~~~~~~~ ~~~~ ~~~~~~ ~~~~~~~ ~~~~~~~ ~~~ ~~~~~~~~ ; ~~~~~~~~~, ~~~~~ ~~’~~~~~~~ ~~ ~~~~ ~~~~~~~~ ~~~~~ ~~~~~~~, ~~~ XIIe ~~~~~~~ ; ~~~, ~~~~ ~~~ ~~~~~~~~ ~~’~~~~~~~~~, le château de ~~~~~~~~~~~~, ~~~~~~ ~~~ ~~~~~~ ~~~ ~~~~~~~, ~~~~~ ~~~~~~~~~~ ~~~~ ~~~~~~, ~~~~~ ~~~~~~ ~~~~~~~~~~~ ~~’~~~~~~~~~.\nJean-Louis ~~~~~~~~~~ ~~~’~~~ ~~~~~~~~~~ ~~~ ~~~~ ~~~~~~~~~~, ~~~~~ ~~~~ ~~~ ~~~ ~~~~ ~~~~~ ses bottes, fut ~~~~~~~~~~ ~~~ ~~~~~~ ~~~~~, ~~~~~~~~~~, ~~~~ ~~~ ~~~ ~~~~~~ ~~~~~~ ~~~~~~~~~. ~~~~ ~~~~~~~~~~ ~~~ ~~~~ ~~~~~ ~~~~~ ~~~~~~~, ~~~ ~~~~~~~~~ ~~~-~~~~~~~ ~~~ ~~~ ~~~~~~. ~~~~-~~~~~~~ ~~~ ~~~~~~~~~~~ le châtelain vit ~~~~~~~, ~~~~~~~~ ~~~~ ~~~ ~~~~~~~ ~~~~ ~~’~~~~~~~~~~, ~~~~ ~~~~~~~~ ~~~~~~~~ ~~~~~~ ~~~, ~~~ ~~~~~~~ ~~~ ~~~~ mobilier :\n« ~~~~~~, ~~~~-~~~, ~~~ ~~ ~~~ ~~~~~ ~~~~~~~~ ~~~~ ~~~~, ~~~~~~-~~~ ».\nvoir l’entrée du mardi 30 juillet 2019 et ses 32 images dans Le Jour ni l’Heure


Benjamin Disraeli, e 1878\nBenjamin Disraeli, Kentañ kont Beaconsfield, (21 Kerzu 1804 – 19 Ebrel 1881) a oa ur politiker saoz eus ar Strollad Mirour hag a voe Kentañ Ministr ar Rouantelezh-Unanet dre ziv wech. Ur roll a bouez en devoe evit sevel ar Strollad Mirour ha spisaat e bolitikerezh. Soñj a zalc’her eus Disraeli abalamour m’en devoe ul levezon vras war politikerezh estren ar Rouantelezh-Unanet ha war berzh Impalaeriezh Breizh-Veur en XIXvet kantved. Koun a zalc’her ivez eus e emgannoù a-enep rener ar gostezenn frankizour, William Ewart Gladstone.\nGanet e voe Benjamin Disraeli en ur familh yuzev, e Bloomsbury hag a oa e Middlesex da neuze (hag e Londrez bremañ). Dilezel ar yuzeviezh a reas e dad ha desavet e voe Benjamin er feiz anglikan adalek an oad a 12 vloaz. Stagañ a reas da labourat evel alvokad ha treiñ buan war-zu ar politikerezh. Goude meur a daol c’hwitet e teuas Disraeli a-benn da vezañ dilennet e Ti ar C'humunioù e 1837. E 1846 e voe rannet ar Strollad Mirour pa voe kinniget gant Robert Peel, a oa Kentañ Ministr d’an ampoent, lemel al lezennoù anvet “Corn Laws” hag a barrae ma vije enporzhiet edeier. Taget garv e voe Peel gant Disraeli hag evel-se e teuas da vezañ un den anavezet er gostezenn virour, enebet ouzh Robert Peel. Pa voe stummet ur gouarnamant mirour nevez gant Edward Smith-Stanley, lesanvet “Lord Derby”, er bloavezhioù 1850 ha 1860, e teuas Disraeli da vezañ Ministr an Arc’hant (Chancellor of the Exchequer).\nPa voe dilezet e garg gant Lord Derby e 1868 e teuas Disraeli da vezañ kentañ ministr e-pad ur pennadig, met trec’het e voe ar Strollad Mirour en dilennadeg er bloavezh-se. E dilennadeg 1874 avat e voe trec’h ar Virourien ha mont a reas Disraeli da gentañ ministr en-dro. Kenlabourat a-dost a reas gant ar rouanez Victoria ; e 1876 e voe anvet da gont Beaconsfield ganti.\nE-pad eil respet Disraeli e voe gwelet an Impalaeriezh Otoman o vont war ziskar tamm-ha-tamm, tra ma felle da Rusia astenn he galloud war ar Balkanioù. Gant Disraeli e voe broudet tud eus Breizh-Veur da gemer lodennoù e kompagnunezh Kanol Suez, nevez-savet en Ejipt hag a oa e dalc’h an Impalaeriezh Otoman da neuze. E 1878, goude ar Brezel etre Rusia ha Turkia ha trec’h ar Rusianed, e voe Disraeli, e penn dileuridi ar Rouantelezh Unanet, o kemer perzh e Kendalc’h Berlin war statud broioù ar Balkanioù, evit difenn interestoù Breizh-Veur el lodenn-se eus ar bed. Gwelet e voe disoc’h ar C’hendalc’h-se evel un trec’h war Rusia, a glaske kaout levezon war ar Balkanioù, ha gwelet e voe Disraeli evel unan eus ar pennoù gouarnamantoù barrekañ en Europa.\nGoude avat e c’hoarvezas meur a dra a c’hoarias a-enep dezhañ. Displijout a reas d’ar bobl ar brezelioù en Afghanistan hag e Suafrika, daoust ma voent gounezet gant Breizh-Veur, dre ma voe lazhet miliadoù a dud eno. Kouerien Breizh-Veur a yeas droug enno pa voe nac’het adsevel al lezennoù Corn Laws da wareziñ o eostadoù diouzh edeier marc’hadmat an estrenvro. Ar Strollad Frankizour, renet gant Gladstone, a c’hounezas dilennadeg kannaded 1880. Hag en em gavout a reas Disraeli en tu-enep e Ti ar C’humunioù, e-pad un nebeud mizioù. Mervel a reas nebeut amzer goude, e 1881.\nOuzhpenn bezañ politiker eo bet anavezet Disraeli evel skrivagner ivez. Meur a romant a embannas, adalek 1826 ha betek 1880.\nAdtapet diwar « https://br.wikipedia.org/w/index.php?title=Benjamin_Disraeli&oldid=1961538 »\nKentañ Ministred ar Rouantelezh-Unanet


Pajenn:Morvan - Buez ar Zent, 1894.djvu/516 - Wikimammenn\nPajenn:Morvan - Buez ar Zent, 1894.djvu/516\nveenn ; rak ann dra-ma a erruaz e kear Klas, el leac’h m’edo ann Aotrou Bonifas o chom.\nApolliner en em dennaz neuze enn eunn ti bihan var ar meaz, hag eno e kendalc’haz da gelenn ann dud fidel, da offerenna ha da vadezi enn hano ann Tad, ar Mab hag ar Spered-Santel. O veza distroet da Raveenn, e tigasaz adarre e buez merc’h ar gouarner Rufin, a ioa nevez maro. Ar verc’h-se a deuaz da veza eur gristenez devot, ha skouer ar guerc’hezed. Mes he zad a oue torret euz he garg, ha Mesalinus hanvet enn he blas. Hema a c’halvaz ar Zant dirazhan hag a reaz dispenn he gorf a daoliou fouet. Goudeze e lavaraz skuill dour bervet var he c’houliou, hag he deuler er prizoun karget a jadennou. Mes, o velet ne c’helle ket dont a benn anezhan, kaer en doa he vourrevi, e roaz urs d’he lakaat enn eul lestr hag a ioa o vont d’ar Gres. Hogen, al lestr-ma a reaz pense, hag Apolliner a oue digaset d’ann Itali enn dro, goude beza treuzet ar Mezii hag ann Thras enn eur hada e peb leac’h komzou Doue. Kristenien Raveenn a zridaz ho c’halounou ouz he velet, ha dre he viraklou e c’hounezaz c’hoaz er gear-ze eur maread paianed da feiz Jezuz-Krist.\nAbarz ar fin beleien ann idolou a lakeaz kregi ennhan adarre. Mes ann offiser a oue karget d’he ziouall a ioa kristen he-unan hag hen lezaz da vont kuit. Ar baianed aheurtet, o veza klevet ann dra-ma,a redaz var he lerc’h hag a vrevaz he gorf a daoliou baz. Mervel a eure a benn seiz devez goude, er bloaz unan ha pevar-ugent goude donedigez hor Zalver.\nSant Apolliner en deuz great miraklou braz epad he vuez. Goulskoude n’e ket dre ar miraklou-ze eo en deuz gounezet ar gurunenn gaer en deuz brema er baradoz, mes dre ar poaniou en deuz gouzanvet evit Jezuz-Krist Ar poaniou-ma a zo bet padet keit ha m’eo bet eskop, da lavaret eo, nao bloaz var ’nn ugent. Mes, gant sikour gras Doue, ne oue ket dare d’ezhan fallgalouni guech ebed epad ann amzer-ze. Kemerit skouer diouthan, ha mar oc’h euz eur boan pe eur c’hlenved hag a bad meur a viz pe meur a vloaz zo, goulennit digant Doue ar c’hras da veza bepred pasiant ha kalounek eveldhan : evelse ho poan pe ho klenved a zervicho d’ehoc’h da greski eunn deiz ho kloar hag ho rekoumpans enn env.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/516&oldid=137733 »


Nac’het eo bet gant ti-kêr Pabu implij an dildenn war eil anv-bihan ur bugel, Awen Fañch, ganet d’ar 15 a viz Ebrel. C’hoant o doa e dud reiñ dezhañ anv e dad-kozh, kement ha doujañ d’an hengoun ha d’ar yezh.\nPublié le 02/05/2020 à 14h31 • Mis à jour le 12/06/2020 à 11h24\nUn caractère qui fait toute la différence • © M. Le Morvan - France Télévisions\n"Mantrus eo ! Ne gomprenomp ket perak ! Fiziañs hon doa, koulskoude", eme mamm Awen Fañch !\nEvit ar c’houblad-mañ e oa bet renket afer an dildenn gant trec’h tud Fañch Bernard dirak ar justis e 2019.\n"Ur vedalenn a oa bet roet dezho gant Skol Uhel ar Vro evit enoriñ ur stourm a zaou vloavezh. Un arouez kreñv e oa evidomp." eme mamm Awen Fañch.\nLabourat a ra ar vamm war dachenn ar brezhoneg. Dibabet o deus anv Fañch, peogwir eo ar brezhoneg ur yezh rannvroel eus Bro C'hall hag ez eo ivez istor ar familh . "N'eo ket ur froudenn evidomp, tamm ebet".\nResevet o deus ul lizher kaset gant sekretourez ti-kêr Pabu. Ne oa ket tu dezhi lezel an dildenn war an anv Fañch e disklêriadenn ofisiel ar ganedigezh. Ret e oa dezhi sentiñ ouzh prokulor ar Republik e Sant Brieg, hag en em harpañ war ur c’helc’hlizher eus 2014, daoust ma oa bet barnet an afer el lezvarn-galv hag el lezvarn-terriñ.\nUn dekred nevez ?\nAraokadennoù a oa bet abaoe ar varnadenn.\nD’ar 16 a viz Genver 2020 e oa bet degemeret er Sened un enkemmad kinniget gant Michel Canévet evit anaout an dildenn.\nD’an 13 a viz C‘hwevrer 2020 e oa bet votet ur pennad war an dildenn eus kinnig lezenn ar c’hannad Paul Molac war ar yezhoù rannvroel, kement-mañ el lennadenn gentañ er Vodadenn Vroadel.\nUn nebeut a-raok he doa prometet ministrez ar Justis, Nicole Belloubet, e savfe un dekred nevez da aotreañ an arouezioù diakritek e marilh ar boblañs. Laouen e oa Richard Ferrand, prezidant ar Vodadenn Vroadel, oc’h embann ar c’heloù-mañ.\nMet netra nevez evit ar poent.\n« Doujañs d’hor yezh ! Skuizh omp da c’hortoz »\nDifennerien ar brezhoneg ha dilennidi lec’hel a sell gant aked ouzh ar promeseaoù-mañ, met skuizh int o c’hortoz c’hoazh. Ne c’hellont ket gouzañv hiroc’h !\nEvit Bernez Rouz, prezidant Kuzul Sevenadurel Breizh, "n’eo ket renket an afer-se siwazh, daoust ma ‘z eus bet barnadennoù a-du evit anvioù euskareg. An dildenn a vez kavet e meur a c’heriadur gall. Dipitus eo !"\n"Ur gwall ziforc’h eo !" evit prezidant Kevre Breizh, Tangi Louarn : "Ur vezh eo an afer nevez-se ! Barnet eo bet dija kudenn an dildenn war anv Fañch Bernard. Ar gwir a zo gant tud Awen-Fañch, eus Pabu. Un anv a zo stag ouzh identelezh pep hini ; un anv awenet gant istor an tad-kozh eo ar wech-mañ ouzhpenn ! Ret eo d'ar gwir doujañ da bersonelezh an dud ha d'o istor familh.Ur gwall ziforc’h e-keñver yezh ez eo ivez diviz ar prokulor !"\nGael Roblin, kuzulier-kêr e Gwengamp a gav hir an hent ! "Goude mizvezhioù a gehentiñ a-berzh kannaded LREM ha promesaoù ar gouarnamant, hir divizoù er Sened, ne c’heller nemet stadañ : n’eus ket bet tamm a-raokadenn stabil a dennfe d’ar politikerezh yezh."\nKavout a ra eo dibaboù ar brokulorien "doareoù strishaüs an devarnadurezh". Evitañ e vefe mat ma c’hellfe bezañ asantet muioc’h en ur c’hortoz an dekred nevez. Marteze e c’hellfe pouezañ ar vaered unanet evit-se ?\nA-du eo gant se Charlie Grall, prezidant Skoazell Vreizh. Moaien ' vefe kemer harp war an dekred da-zont evit henchañ ar familhoù. "Dipitus eo kenderc’hel da stourm evel-se !" Skrivet en deus da Richard Ferrand ha gortoz a ra ur respont. Prest eo e gevredigezh da sikour ar c’houblad dirak ar justis, en ur baeañ frejoù ur breutaer.\n"An UDB a c'houlenn evit pep hini ar gwir da reiñ un anv-bihan skrivet reizh d'e vugel."\nDilennidi ar c’huzul rannvroel Breizh evel Lena Louarn, bez-prezidantez ar C’huzul-Rannvro e karg eus yezhoù Breizh a zo nec'het bras gant an afer ivez.\nKaset vo er sizhun a zeu ul lizher adarre gant Loig Chesnais Girard Prezidant Kuzul Rannvro Breizh d’ar gouarnamant o c’houlenn pelec’h eo chomet « enket » an dekred !?\n— lena louarn #GwennHaDu (@lenalouarn1) May 1, 2020\nHag en ur gemennadenn, o deus goulennet Mona Bras ha Paul Molac digant ti-kêr Pabu skiant-vat ha madelezh ha mont war-zu gwir ar familh.\nUn diskoulm a-benn nebeut ?\nAr familh a zo prest da vont dirak ar justis, ma vefe ret, evit sikour familhoù all. Koulskoude e vefe kontant da gaout un diskoulm all.\nPierre Salliou, maer Pabu, a zo prest da sikour anezho. Pouezus eo evitañ doujañ da sevenadur Breizh, hag e kav eo Fañch un anv boutin hag istorel. Kement a anvioù iskis a vez klevet d'e soñj ! Un tamm souezhet e oa bet gant nac’hadenn marilh ar boblañs en ti-kêr. Ne oa ket bet lavaret dezhañ e oa bet nac’het an dildenn. "Prest on da stourm, gant sikour Yannick Kerlogot, evit ma vo enrollet anv Fañch gant an dildenn."\n"Ni a zo war an hent mat, a respont ar c'hannad Yannick Kerlogot. Asantet eo bet, war an dachenn bolitikel, e vefe implijet an dildenn hag arouezioù all e marilh ar boblañs. Un dekred nevez a vo. Gant ur strollad kannaded omp prest da bouezañ war ministrez ar Justis evit ma vo skrivet buanoc'h ar c’helc’hlizher. Ha prest on da sikour maer Pabu."\nBremañ eo d’ar Stad da zibab.\nFlorence Malésieux gant Ronan Hirrien\ncopier le lien https://france3-regions.francetvinfo.fr/bretagne/cotes-d-armor/guingamp/n-eo-ket-echu-c-hoazh-afer-an-dildenn-anv-fanch-nac-het-evit-an-trede-gwech-e-breizh-1823714.html\n5 Sevel da orinoù Breizh a-drugarez d'ar genetik ha d'ar yezhoniezh\nAccueil > Bretagne > Côtes-d'Armor > Guingamp > N’eo ket echu c’hoazh afer an dildenn en anv Fañch, nac’het evit an trede gwech e Breizh


Tredegar zo ur gêr eus su Kembre, e kornad Blaenau Gwent. E kontelezh Sir Fynwy e oa gwechall. Emañ 33 km diouzh Kêrdiz ha 27 km diouzh Casnewydd.\nAn horolaj e kreiz kêr Tredegar\nUnan eus kevell an Dispac'h Greantel e su Kembre e voe Tredegar e dibenn an XVIIIvet kantved. E 1778 e voe savet an uhelforn gentañ gant Thomas Atkinson ha William Barrow, daou zen hag a oa deuet eus Londrez. Evit eztennañ ar glaou a oa ezhomm evit an uhelforn e voe digoret mengleuzioù e daou lec'h, Bryn Bach ha Nant-y-bwch. Mengleuzioù kentañ ar c'hornad e oant.\nBrudet eo Tredegar dre m'eo eno e krogas politikourien anavezet gant o buhez dilennidi : Aneurin Bevan, a savas an National Health Service e Breizh-Veur pe Neil Kinnock ha Michael Foot, a voe kentañ ministr o-daou. Eus Tredegar ivez e teu Nicky Wire, a son er strollad Manic Street Preachers, kenkoulz hag ar skrivagner ha saver-filmoù Patrick Jones pe ar golfour Bradley Dredge.\nLec'hienn Tredegar (en)\nAdtapet diwar « https://br.wikipedia.org/w/index.php?title=Tredegar&oldid=1549332 »\nDernière modification le 14 Gen 2014, à 16:02\nKemmoù diwezhañ degaset d'ar bajenn-mañ d'an 14 Gen 2014, da 16:02.


Forum terminologique - Ofis Publik ar Brezhoneg\nartificialisation des sols D'an 12/10/2021\nObererezh treuzfurmiñ douaroù naturel, parkeier pe koadoù, dre an terkañ (sevel savadurioù, hentoù), e douaroù dizintrus, didreuzus.\nartifisieladur an douaroù 9 vot 42 %\ndinaturiñ an douar 1 vot 4 %\ndinaturiñ an douaroù 9 vot 42 %\nfreuzadur an douaroù 2 vot 9 %\n6Diwar-benn ar sontadeg\n4Diwar-benn ar c'hinnigoù\nBenoni d'an 14/10/21 e 11h27\nAr rak-ger "di" a dalv "kontrol da" pe "disheñvel diouzh". "Dinatur" a dalv 1: "dinaturel" ha 2: "dinaturet". Gall' a reer ober digudenn g'ar gerioù "dinaturiñ" ('artificialiser'/'artificialisation') hag "adnaturiñ" ('renaturiser'/'renaturalisation').\nDenez d'an 13/10/21 e 20h43\nDinatriñ ha freuzadur ne c'hellont ket bout degemeret, n'o deus ket ar memes ster, daoust ma chell un douar artifisieliset bout dinaturet ha freuzet..\nBernez d'an 12/10/21 e 23h52\nMat e vefe c'hoazh displegañ petra eo "ARTIFICIALISATION des sols" ....sur eo, ha n'eo marteze, ne vo sklaer evit toud an dud. Ha hervezon, an diskoulmoù all a zo re dost d’ ar galleg, ur sort gallekadur ! Hag ouzhpenn freuzadur a zo sklaeroc'h (geriadur Favereau : démolissage...) Pezh zo gwir da vad.\nBenoni d'an 12/10/21 e 11h08\nArabat krediñ o dez ar gerioù an heñvelep ster(ioù) 'dres en holl yezhoù dre ret ! Gouest eo ar brezhoneg da implijout ur ger evel "dinaturiñ" da skouer gant sterioù fetis pe difetis disheñvel diouzh ar galleg.\nBenoni d'an 12/10/21 e 10h49\nSter un ober 'zo g'ar ger "artificialisation" ar pezh vez troet alies-mat e brezhoneg g'un anv-verb. Perak krouiñ ur ger diaes a-walc'h da gompren diwar ar galleg pa c'haller implijout ur ger brezhonek simpl, aes da gompren hag a dalv 'dres ar pezh 'faot deomp lâret ?\npaol d'an 12/10/21 e 10h32\nDin-me dinaturiñ a chom "dénaturer" ha n'eo ket ur freuzadur hepken dre ma saver a bep seurt terkadurioù. Klask a raer evel-se un efed pozitivel evit an den, a c'hell dont da vezañ noazus evit an natur hag an den da heul diouzh an degouezh. Ar simplañ a gavan eo artifisieladur (artifiç er c'hatolicon gant ar ster "art architectural")


Legend (romant David Gemmell) - Wikipedia\nLegend (romant David Gemmell)\nLegend zo ur romant saoznek gant ar skrivagner moliac'h saoz David Gemmell, e gentañ romant embannet e 1984. Gant an oberenn-se e voe lakaet war-raok evel unan eus skrivagnerien pouezusañ al lennegezh Heroic Fantasy. Ennañ e voe krouet an dudenn Druss, hag a adweler e meur a oberenn all gant an aozour, pa oa ar c'hentañ romant eus ar c'helc'hiad The Drenai saga.\nGemmell en doa soñjet skrivañ ar romant-se e 1976, pa oa bet disklêriet dezhañ e oa klañv gant ur c'hrign-bev. Evit chom hep bezañ gwasket gant ar mennozh-se e klaskas skrivañ ul levr a voe titlet "Against the Hordes". Al lec'h-kreñv taget gant al lu Nadir, a oa ur skeudenniñ eus outañ o stourm a-nep ar c'hleñved. A-benn ar fin ur medisin a embannas dezhañ e oa ur fazi ha ne oa ket tapet gant ar c'hrign-bev. al levr a voe disoñjet gant an aozour David Gemmell, hervezañ al levr a oa fall. E 1980, ur c'hamalad d'an aozour a lennas ar brouilhoñs hag a laras dezhañ e vefe tu embann al levr gant reizhadurioù. Roet kalon dezhañ gant ar c'homzoù-se, Gemmell a grogas gant al labour adskrivañ ar romant a voe cheñchet e ditl e "Legend". An ti embann stadunanat Century Hutchinson a embannas an oberenn e 1982.\nAn impaleriezh Drenai hag a oa bet didrec'h betek-henn a zo o kouezhañ goustadik en e foull. An nerzhioù lu a zo bet o tisken ingal. An impalaeriezh Nadir gant Ulric e-penn a zo deuet a-benn da strollañ an holl meuriadoù a-dreñv dezhañ betek tizhout ul a 500 000 kadour. Ar brezel a vo, kregiñ a raio e Dros Delnoch, lec'h pennañ difenn an impalaeriezh Drenai, ha kastell brasañ ar bed. Evit talañ ouzh ar re Nadir ne chom nemet tro 10 000 soudard gant an haroz kozh Druss the Legend ha 30 beleg gwenn.\nRet e vefe dezho derc'hel 3 miz a-benn kaout skoazelloù Magnus Woundweaver hag a zo o gourdoniñ ul lu Drenai nevez. Den ebet ne gred e vo tu d'ar c'hreñvlec'h derc'hel kement a amzer, ar re a ya etrezek eno a oar ez eo evit mervel.\nStudiadenn[kemmañ | kemmañ ar vammenn]\nPa voe kroget gant skrivadur ar romant, David Gemmell a oa bet embannet dezhañ e oa tapet gant ur c'hrign-bev. Evit soñjal e traoù all e oa bet kroget gant ar skrivañ. Ouzhpenn d'an awenoù istorel lies pe ar re adal e vuhez familh, ez eo diazezet an istor war stourm an aozour a-enep ar c'hrign-bev. Ar meuriadoù Nadir diniverus a zo ur skeudenn eus ar c'hrign-bev o tagañ korf an aozour (Dros Delnoch ar c'hastell).\nRegnak Wanderer (lesanvet Rek): an haroz, n'eo ket dedennet gant an emgannoù nag ar brud. Kavout a ra gwelloc'h bevañ disoursi o kantreal dre douaroù an impalaeriezh Drenai. Pa vez tapet en un emgann e teu da vezañ ur Berserker.\nVirae: merc'h ar c'hont Abalayn kont an norzh e-karg gant kastel Dros Delnoch, a zimezo gant Regnak.\nDruss the Legend / Deathwalker: Un haroz kozh d'ar re Drenai. Armet gant ur vourc'hal a daou du, kreñv evel un arzh met erruet kozh.\nUlric the Uniter: Penn ar meuriadoù Nadir\nRegnak Wanderer (lesanvet Rek): an haroz a oa bet awenet gant an aozour e-unan\nDros Delnoch: a zo bet awenet gant istor Emgann El Alamo\nDruss The Legend a zo bet awenet gant tad-kaer David Gemmel, Bill. Disklêriañ a rae an aozour: "Years later, when I wrote my first novel, I used Bill as the model for a character. His name was Druss the Legend. Bill re-appeared in many novels thereafter, in many guises."\nUlric the Uniter a oa bet awenet gant Genghis Khan hag Attila.\nVirae a oa bet awenet gant kentañ gwreg an aozour Val Gemmell.\nAdtapet diwar « https://br.wikipedia.org/w/index.php?title=Legend_(romant_David_Gemmell)&oldid=1838394 »\nKemmoù diwezhañ degaset d'ar bajenn-mañ d'an 8 Mez 2019, da 20:29.


Golden Sun (heuliad c'hoarioù video) - Wikipedia\nGolden Sun (heuliad c'hoarioù video)\nLogo Golden Sun\nGolden Sun pe 黄金の太陽 開かれし封印 (Ōgon no Taiyō Hirakareshi Fūin) a zo un heuliad c'hoarioù video embannet e 2001 war Game Boy Advance. Meur a c'hoari Golden Sun a zo bet embannet abaoe an hini gentañ. Goude ar c'hoari Golden Sun e oa bet Golden Sun: The Lost Age ha Golden Sun: Dark Dawn.\nE bed Weyard e oa ur galloud hollvezant anavezet Alchimi. Galloud an Alchimi a roe d'an holl anezidi eus Weyard galloudoù anvet Psynergi. Gant ar galloudoù-se, mab-den a save kêrioù divent ha brav, mekanikoù digredus, ar bloavezhioù-mañ a oa anvet ar Bloavezhioù Aour. Nemet, mab-den a kroge da implijout ar galloud-se evit ober traoù fall, ur brezel divent en doa kroget, hag en efe distrujet Weyard ma n'e vefe ket bet paouezet gant ur strollad furion, kuzet o doa an Alchimi e pevar tour-tan o implijout pevar sterdenn burzhudus, unan evit pep elemant. Ar steredennoù a oa bet kuzet gant ar furion en ur templ e diabarzh ur krec'h. Didan ar krec'h-se emañ ur keriadenn anvet Val\nAdtapet diwar « https://br.wikipedia.org/w/index.php?title=Golden_Sun_(heuliad_c%27hoarioù_video)&oldid=1755187 »\nC'hoarioù video 2001\nKemmoù diwezhañ degaset d'ar bajenn-mañ d'an 17 Gou 2017, da 22:23.


Disadorn, lid-digeriñ an diskouezadeg “ar brezhoneg er post” e Bear !\nEmañ ti-post Bear o paouez bezañ adkempennet, ha daoust d’ar goulennoù n’eo ket bet kemeret ar brezhoneg e kont. Kontant eo neuze ar strollad Ai’ta ! da bediñ ac’hanoc’h da dont da lid-digeriñ an diskouezadeg “Ar brezhoneg er Post“, disadorn, 19 a viz Genver, adalek 11eur dirak ti-post Bear. En diskouezadeg-se e vo moaien da […]\nBodadeg dirak Kuzul-meur Penn-ar-Bed diriaou !\n“BEV EO AR BREZHONEG, HA STOURM A RIMP EVIT MA CHOMO GWIR !” Setu petra a fell da luskad Ai’ta ! degas da soñj da bPierre Maille, diriaou, 17 a viz Genver, da geñver lid ar bloavezh nevez hag a vo dalc’het adalek 6 eur noz e Kuzul-Meur Penn-ar-Bed, e bali Dupleix e Kemper. D’ar […]\nFest-Noz Skoazell Ai’ta!\nDeuit holl da sikour Ai’ta! da vont war raok er stourm evit ar brezhoneg. D’ar sadorn 02 a viz c’hwevrer e vo dalc’het fest noz bras Ai’ta! e Brest (dindan an ti-kêr) gant ar sonerien mañ : DJ Miss Blue (Breizh’n Bass / Awena Recordz) Eien A. Lorho-Pasko – R. Talek Leroy / Kernaudour Trio […]\nKentañ emvod Ai’ta! Treger\nKentañ emvod Ai’ta! Treger a vo dalc’het digwener, 11 a viz Genver, da 7 eur 30 noz e Ti ar Vro Kawan. War ar stern : – bilañs buan-ha-buan deus troiad Nedeleg – oberenn da zont e Treger – oberennoù da zont e lec’h all e Breizh – adaozadur diabarzh ar strollad Digor eo emvodoù […]\nE-barzh ul lizher skrivet da strollad Ai’ta! en devoa embannet an aotrou Léchelon, rener an DIRO (Direction Interdépartementale des Routes de l’Ouest), e nac’he ober gant hor yezh war panellerezh an hentoù-tizh e Breizh. Hervezañ eo reizh e vefe “berzet diouzh ret“ ar brezhoneg abalamour da “abegoù lenn ha surentez“. Respontet en deus Ai’ta! dezhañ […]


maesa - Wikeriadur\nEus maez hag -a.\nSkrivet maesa e Devri, mêsa e Geriadur Al Liamm, mesa e Geriadur Hemon-Huon, 2005.\nmaesa /ˈmɛsːa/ verb kreñv eeun (anv-gwan-verb : maesaet) (displegadur)\nDiwall loened pevarzroadek war ar maez\nNemet ur c'had, sparlet ez oa,\nUn aer-wiber euz hi mesa. — (Fañch an Uhel, Gwerziou Breiz-Izel 2, An Oriant, 1874, p. 528.)\nHa pa 'c'h ê, eur wech an amzer, da vesa saoud ha denved e amezegez war an torrod yeotek, e-unanik, dirag an dremwel, ar c'hôjou, al lavariou, ar zoniou a deue da nij dirak daoulagad e goun. — (Fañch al Lae, Bilzig, Kemper, 1925, p. 52.)\nA ! breman 'zo tri de, pa oa eno o vesa, e vije bet souezet bras o klevet 'nije ken, hep dale, lec'h all ebet d'en em repui nemet an toull-ze. — (Erwan ar Moal, Pipi Gonto, Kemper, 1925, p. 209.)\n[...] ; holl a raent, krennarded koulz ha merc'hed, gant ar brezhoneg dalc'hmat, er gêr, er c'hatekiz, er parkeier pa vezent o vaesa pe o neizhata, [...]. — (Jarl Priel, Va Zammig Buhez, Al Liamm, 1954, p. 8.)\nPell a oa ne oan ket bet o vêsa. — (Jules Gros, Le trésor du breton parlé Première Partie, 1966, p. 208.)\nHa goude e teue a-hed an div eur ganin da vêsa. — (Jules Gros, Le trésor du breton parlé Deuxième Partie, 1970, p. 214.)\nHomañ a zo rekouret, homañ 'a vês he buoh war goust an dud all. — (Jules Gros, Le trésor du breton parlé Deuxième Partie, 1970, p. 275.)\nEur plah koz hag a oa eno o vêsa ... — (Jules Gros, Le trésor du breton parlé Deuxième Partie, 1970, p. 416.)\nAr vatezh vihan a oa o vaesa. — (Jules Gros, Le trésor du breton parlé Troisième Partie, 1974, p. 180.)\n(Dre hevelebiezh) Eveshaat\nHoll emaint o vesa o c'hrennarded, pôtred ha pôtrezed, pere a welit du-hont, war an drêzenn. — (Fañch al Lae, Bilzig, Kemper, 1925, p. 94.)\nTri gorf an nije bet ezomm ar c'hemener: unan da vont da gavout Janig koant, eun all da vesa ar jendarmed, hag unan c'hoaz da vesa an toull. — (Erwan ar Moal, Pipi Gonto, Kemper, 1925, p. 173.)\n[...], ar bôtred a oa ar gigeri war o c'hont, hag ar garg da vesa an ti, rak an dispac'h, evel eur barr-arne, a groze du-ze pelloc'h, [...]. — (Erwan ar Moal, Pipi Gonto, Kemper, 1925, p. 224.)\nmaesa an dro\ngarder (fr) , surveiller (fr) (les animaux dans les champs)\nAdtapet diwar « https://br.wiktionary.org/w/index.php?title=maesa&oldid=315487 »\nKemmoù diwezhañ degaset d'ar bajenn-mañ d'an 24 Mae 2021, da 10:56.


c'hoarzhadennoù - Wikeriadur\nSavet diwar an anv-kadarn c'hoarzhadenn hag an dibenn-ger -où\nFurm lies an anv-kadarn c'hoarzhadenn\n- [...]. Ur goustiañs eeun a rank bezañ en e greiz, rak e c'hoarzhadennoù a yoa re galonek ; [...] — (Lan Inizan, Emgann Kergidu 1, Brest, 1877, eil emb. Al Liamm 1977, p. 63.)\nTalvezout a rit gwelloc'h eget an itronezed hag an dimezelled gwisket-kaer, war o menoz, ha na weled bremaik nemeto, ha na gleved nemeto, - atav emañ o c'hoarzhadennoù hag o c'homzoù diskiant o fraoñval em divskouarn. — (Roparz Hemon, Mari Vorgan, Al Liamm, eil emb. 1975, p. 11.)\nHa c'hoarzhadennoù goapaus da heul. — (Goulc'han Kervella, Brezel ar Rigadell, Al Liamm, 1994, p. 15.)\n– [...]. Kaozioù ha c'hoarzhadennoù a oa e-keit ma teue ar vro da vezañ glasoc'h ha kempennoc'h. [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 317.)\ngalleg : éclats de rire (fr)\nAdtapet diwar « https://br.wiktionary.org/w/index.php?title=c%27hoarzhadennoù&oldid=278888 »\nKemmoù diwezhañ degaset d'ar bajenn-mañ d'an 27 Gwe 2018, da 13:08.


Ar goulenn (Riou) - Wikimammenn\nAr goulenn (Riou)\n(Adkaset eus Ar goulenn Riou)\nOberennoù damheñvel pe handelvoù all zo ivez, gwelout Ar goulenn.\nAl Liamm, 1957 (p. 81-88)\nIzidor a oa — evel ma vez lavaret — ganet e penn diwezhañ ar sizhun, ha war meur a dra dister e chome dalc’het e spered, ha me ne oa ket gwenn e zent na rodellet-kaer e vlev, komzoù ar bennhêrez evelato a flouras e galon evel allazigoù.\nAntronoz vintin eta, Izidor, war zigarez pourmen, a yeas betek ar Gili. Ne oa den er porzh d’ar mare-se eus an deiz. An dud a oa aet d’o labour hag an holl zorioù a oa serret kloz. O welout ur mevel o tont eus al leur gant ur bec’hiad plouz, Izidor a reas tro. Adkemeret en doa hent Kerevel pa zegouezhas gantañ Mari Buorzh, pennhêrez ar Gili, a oa o tont eus ar bourk.\n— Te a zo bet o pourmen, Izidor ?\nIzidor a vousc’hoarzhas hag a stouas e benn. E vuzelloù a lavaras : Ya, goustadig. Chomet e oa a-sav, troet ouzh he zu.\n— Hag a nevez hiziv ? a c’houlennas pennhêrez ar Gili.\n— Deuit tre, Izidor, ha kemerit perzh er gouel !\n— Un inosant deut da c’houlenn va merc’h ! Ha ! Ha ! Biskoazh kemend-all ! Kemener, setu aze ur chañson nevez da sevel war e vlev melen rodellet.\n— Tad, arabat c’hoarzhin.\nMiz goude, klouar an amzer ha laouen an oabl, Izidor, o tiwall ar saout e foenneg an hent bras, a welas tud an eured o tremen daou-ha—daou e-biou d’an toull-karr. Er penn kentañ, kazel ha kazel gant ar paotr-enor, Mari Buorzh a gerzhe seder ha dibikous.\nGoude ma voe debret lein, Izidor a voe lavaret dezhañ gant e vamm mont d’ar bourk, Landremel, da brenañ ul lur kafe hag ur voutailhad hini kreñv kenkas e vije deut kerent, pedet d’an eured, da rentañ ur gweled dezho war an abardaez.\nMouezh ar biniou a dosta. Ar gorollerien o deus kuitaet ar blasenn evit ober, hervez ar c’hiz, un dañs dirak pep ostaleri. Izidor a c’hourvez, gant aon da vezañ gwelet. Bremaik en em gavo tud an eured e-tal ostaleri ar Vuzid. Emaint o tont daou-ha-daou, kazel-ha-kazel, gant ur bale kompez, evel ma tere ouzh tud pinvidik, Mari Buorzh, ar bennhêrez tonius, a zo er penn kentañ gant he gwaz. Skedus eo en he c’horkenn neudennet-aour ha gant he zavañjer seiz perlennet. Ar sonerien a zistag ur gavotenn, ha pennhêrez ar Gili a goroll laouen en he gloar. Izidor a astenn e benn er vodenn gelvez evit gwelout gwelloc’h.\nAn abardaez a oa deut. Izidor n’en doa ket graet e gefridi. Chomet e oa re bell da selaou ar biniou ha da sellout ouzh an dañs…\nNoz e oa, ha koaniet o doa tud an eured e Landremel, hag eñ a chome bepred kludet war e gleuz… Ar yaouankizoù a dremenas e-biou dezhañ evit mont da Benn-ar-Pont da ambrougañ an dud nevez. Kanañ a raent en hent don. An noz a oa klouar ha sklaer gant al loar en he c’hann.\nIzidor a ziskennas neuze eus e gleuz evit mont da brenañ kafe hag odivi war ar blasenn. Nemet prestik e teuas soñj dezhañ e oa diwezhat ober e gefridi ha ne oa mui ezhomm er gêr eus ar varc’hadourezh kemennet. Treiñ a reas en ostaleri ar Vuzid.\n— Te an hini eo, Izidor ? ’M eus aon out deut da glask ar restachoù ?\n— N’on ket, a respontas-eñ.\n— Lakait din ur banne rom, emezañ.\n— Diskenn a ra, Izidor.\n— Lakait din ur banne all, emezañ, ur banne brasoc’h…\nIzidor a gemeras hent ar Gili. Al loar a sklerijenne an hent evel ma vije bet penn-deiz. Bale a reas war letonenn ar riblenn, chouket hag aonik. Dirak ar Gili e chomas harpet ur pennadig, c’hoant dezhañ marteze mont betek an ti ha goulenn digor… En traoñ, e-tal Penn-ar-Pont, dour bras ar stêr a voude en e lamm dreist ar skluz.\nDiskenn a reas dre zindan ar saprennoù teñval betek ar prad, hag e heulias ar wenodenn a gase dre greiz ar peuriñ betek ar stêr Avon. Azezañ a reas, e gein sko ouzh ur wezenn-bupli, hag e selaouas an dour bras o vourbouilhat en oufoùigoù ar ribl, e-mesk ar c’hegidoù. Bep ar mare e taole ur sell war ar wenodenn a hede ar stêr, hag e c’hortoze.\n— Te, amañ, d’ar mare-mañ ? a lavaras dezhañ Lorañs ar Gerdevez.\n— Me eo Izidor Lanuzel, eus Kerevel, a voe hopet dezhañ.\n— Gouzout a ran. Ha n’eo ket skornet c’hoazh da benn a-dreñv war ar c’hlazenn c’hleb ?\n— Me eo Izidor Lanuzel, a hopas ar paotr evit an eil gwech.\n— Lorañs !… a hopas Izidor, dianket.\nTreiñ a reas e porzh ar Gili. Ne oa ket aet c’hoazh an dud da gousket, rak er gegin e oa goulou war enaou. Teurel a reas ur sell dre ar prenestr. Mari a oa e-tal an tan, o vorediñ.\n— Diwezhat emaout o tont, eme ar wreg yaouank.\n— Me eo ! a lavaras Izidor.\n— Te amañ, Izidor, d’ar mare-mañ eus an noz ?\n— Me amañ, d’ar mare-mañ eus an noz…\n— Izidor ?…\n— Mari, arabat deoc’h dimeziñ en-dro.\nAdtapet diwar « https://br.wikisource.org/w/index.php?title=Ar_goulenn_(Riou)&oldid=149819 »\nKemmoù diwezhañ degaset d'ar bajenn-mañ d'an 21 C'hwe 2019, da 16:45.


Arkas - Wikipedia\nArkas ( ̔Αρκάς e gregach) eo anv mab Zeus ha Kallisto, hag ar roue a roas e anv da Arkadia. Seblantout a ra an anv-se bezañ kar d'an anv arktos, a zo "arzh" e brezhoneg.\nE vamm KallistoAozañ\nKallisto a oa nimfenn e lez Artemis, doueez ar chase, ha homañ ne c'houzañve nemet gwerc'hezed en-dro dezhi. Un deiz e oa bet gwallet Kallisto gant Zeus, ha setu hi dougerez. Ha kounnar en doueez a droas Kallisto en arzhez e-kerzh un abadenn chase ma oa-hi gant he mab Arkas. Pa welas ar paotr an arzhez e tennas ur saezh war al loen, pa ne ouie ket e oa e vamm. Artemis an hini a oa oc'h ambroug e saezh. Zeus avat en doa klevet meneg eus dial Artemis ha sevel a reas Kallisto d'an oabl ma teuas-hi da vout Ursa Major (pe ar C'hastell-karr kamm).\nEvel alies ez eus dislavar etre doareoù disheñvel ar vojenn.\nPa voe lazhet e vamm gant saezh Artemis e voe kemeret Arkas :\ngant Hermes, kaset gant Zeus, ha fiziet goude e Maia da vagañ. Neuze ez a Arkas, deuet d'e oad, da Arkadia ma ro da c'houzout piv eo d'e dad-kozh Lykaon, ha lakaet eo gantañ da gemer perzh er galloud. Deskiñ a reas da dud Arkadia hadañ gwinizh, ober bara, gwiadiñ, nezañ gloan, traoù desket gantañ e-ser Triptolemos. Pa varvas e dad-kozh e chomas e-unan da roue.\ngant Lykaon. Hervez oberourien zo, evel Hyginus, e oa mab da Lykaon e gwirionez, Lazhet e voe Arkas gant Lykaon goude-se, ha roet gantañ da zebriñ da Zeus, evit amprouiñ e c'halloud doueel a-hervez. Gant ar gounnar e tanfoeltras an doue ti ar roue hag e lazhas e vibien gant tan ha kurun a-raok treiñ ar roue en bleiz. Neuze e roas buhez en-dro da Arkas evit e lakaat da roue. Diwezhatoc'h, war dismantroù ti Lykaon, e savas Arkas kêr Trapezounta.\nHervez Ovidius ne varvas ket Kallisto dre ma voe lazhet gant Artemis, hogen peogwir e voe troet en arzhez hepken.\nDimeziñ a reas Arkas da C'hrysopeleia, ha daou vab o doe: Elatos hag Afidas. Goude e varv e voe lakaet en oabl gant e dad, evel Ursa Minor (ar C'harr-kamm bihan), nepell diouzh e vamm, troet en Ursa Major.\nHervez Paosanias e renas Arkas goude Nyktimos, mab d'ar roue difeiz Lykaon, en Arkadia, hag e roas e anv d'ar vro a veze anvet Pelasgia betek neuze. Eñ an hini a zeskas d'ar vroidi ober bara ha gwiadiñ.\nAdtapet diwar « https://br.wikipedia.org/w/index.php?title=Arkas&oldid=1772283 »\nDernière modification le 11 Her 2017, à 12:23\nKemmoù diwezhañ degaset d'ar bajenn-mañ d'an 11 Her 2017, da 12:23.


degouezhas - Wikeriadur\nSavet diwar degouezh-, pennrann ar verb degouezhout, hag an dibenn-ger -as\ndegouezhas /deˈɡweː(z)as/ /diˈɡweː(z)as/\nFurm ar verb degouezhout e trede gour unan an amzer-dremenet strizh, en doare-disklêriañ\nEus ar beure, pa degouezhas ar mevel da gerc'hat ar c'hezeg, [...]. — (Fañch an Uhel, Kontadennoù ar Bobl/3, Al Liamm, 1988, p. 203.)\n[...], 'oa noz tenval, pa zigouezas d'ezan steki oc'h eun dra bennak 'ha koueza eno. — (G. MILIN, Gwechall-goz e oa..., Kemper, 1924, p. 69.)\nMet deuet e oa an abardaez pa zegouezhas eno hag, a-barzh m'en devoe amzer da gaout ar voujedenn ha d'ober un nebeud troioù all e kêr, e oa diwezhat mat hag en em gavet an noz. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 48.)\n[...], war-dro kuzh-heol e tegouezhas e-kichen un ti bihan, [...]. — (Fañch an Uhel, Kontadennoù ar Bobl/2, Al Liamm, 1985, p. 39.)\nDevezhioù goude, e tegouezhas Anna Tregidi er gêr. — (Jakez Riou, Geotenn ar Werc'hez ha danevelloù all, Al Liamm, 1957, p. 77.)\nKen prim ez ae ma tegouezhas e-unan-penn war leurgêr ar vourc'h [...]. — (Jakez Konan, Lannevern e kañv ha danevelloù all, Al Liamm, 1980, p. 28.)\n[...] hag un toullad munutennoù goude e tegouezhas an aotrou Dursley e park-kirri ar gompagnunezh Grunnings, [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 7.)\ngalleg : (ça)/(elle)/(il) arriva (fr) (en un endroit)\ngalleg : (ça)/(elle)/(il) arriva (fr) , eut lieu (fr) , survint (fr)\ngalleg : (ça)/(elle)/(il) convint (fr) , incomba (fr) , revint (fr)\ngalleg : (ça)/(elle)/(il) revint (fr) (légalement)\nAdtapet diwar « https://br.wiktionary.org/w/index.php?title=degouezhas&oldid=202086 »\nKemmoù diwezhañ degaset d'ar bajenn-mañ d'an 20 Gou 2015, da 06:42.


Pajenn:Le Gonidec - Bibl Santel pe Levr ar Skritur Sakr, eil levr.djvu/265 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/265\nté péhini a choum é Marésa : gloar Israel a iélô béteg Odollam.\n16. En em voala, hag en em douz, diwar-benn da vugalé a ioa da zudi : léd da voalder ével ann er ; râk skrapet in̄t bét d’id ha kaset é sklavérez.\nDireizded ha kastiz bugalé Israel.\nl. Gwâ c’houi a venn traou gwân, hag a râ drougiez enn hô kwéléou : da c’houlou-deiz é réon̄t kémen̄t-sé, râg a-énep Doué é savon̄t hô dourn.\n2. Ar parkou hô deûz c’hoan̄téet ; hô skrapet hô deûz gan̄d diboell ; hag ann tiez hô deûz ivé skarzet : mac’het hô deûz ann dén hag hé dî, ann dén hag hé zigwéz.\n3. Râk-sé ével-henn é lavar ann Aotrou : Chétu mé a gasô war ann tiad-zé eunn drouk, a béhini na dennot két hô kouzoug : na valéot mui gan̄t balc’hder, râg eur gwall amzer e vézô.\n4. Enn deiz-zé é vézô gréat rambréou diwar hô penn, kanaouennou bourduz a vézô kanet diwar hô koust, ô lavarout : Gwastet ha didudet omp : digwéz va fobl a zô névézet : Pénaoz é pellai-hén diouz-in ? p’az ai-kuît, é rannô hon douarou.\n5. Râk-sé na vézô hini ac’hanoc’h a gémen̄t en dévézô hé lôd hag hé zigwéz é strollad ann Aotrou.\n6. Na livirit két héb éhan : kémen̄t-sé na gouézô két war-n-ézhô, na vézin̄t két gôlôet a véz.\n7. Tî Jakob a lavar : Ha berréet eo spéred ann Aotrou, hag ar ré-zé eo hé vénosiou ? Ha né két mâd va geriou é-kén̄ver néb a gerz er reizded ?\n8. Hôgen va fobl a zô savet em énep : ar zaé hag ar man̄tel hoc’h eûz skrapet : ével énébourien oc’h en em daolet war ar ré a iéa ébiou é péoc’h.\n9. Gragez va fobl hoc’h eûz taolet er-méaz eûz hô ziez dudiuz : va meûleûdi hoc’h eûz tennet da-vikenn eûz a c’hénou hô bugaligou.\n10. Savit hag ît-kuît, râk n’eûz két a éhan aman̄ évid-hoc’h : râg ann hudurez gan̄t péhini hoc’h eûz hé saotret, é deûz hé leûniet a fléar.\n11. A-ioul é venn eunn dén hép spéred, hag é teûjenn ken̄toc’h da lavarout gevier : kouéza a rinn war-n-od ével eur gwin a zeû da vézvi ; ha war ar bobl-man̄ eo é kouézinn.\n12. Da strolla a rinn holl, ô Jakob : grounna a rinn dilerc’hiou Israel : hô lakaad a rinn kévret ével eunn tropel er c’hraou, ével dén̄ved é-kreiz hô c’hlôz : reûstl a vézô gan̄d al lôd brâz a dûd.\n13. Râg ann hini a dlé digeri ann hen̄t d’ézhô a biñô enn hô raok : hî en em rannô, hag a dréménô dré ar porz, hag a iélô ébarz : hag hô roué a iélô ébiou dira-z-hô, hag ann Aotrou enn hô fenn.\nGourdrouzou Doué a-éneb ar brin̄sed, ar varnerien, hag ar véleien.\n1. Lavaret em eûz ive : Sélaouit, prin̄sed Jakob, ha duged tî Israel : ha né két d’é-hoc’h gouzout ar varn ?\n2. C’houi péré a gasa ar mâd, hag a gâr ann drouk : a skrâp hô c’hroc’hen diwar-n-ézhan̄, hag ar c’hîk diwar hô eskern.\n3. Debret hô deûz kîk va fobl, lamet hô deûz hé groc’hen diwar-n-ézhan̄ : hé eskern hô deûz brévet, hag hô deûz hô draḻet, ével évid lakaad enn eur pôd, hag ével kîg enn eur gaoter.\n4. Neûze é c’harmin̄t étrézég ann Aotrou, hag hén̄ na zélaouô két out-hô : kuza a rai hé zremm out-hô enn amzer-zé, ével ma in̄t bét droug enn hô ôberiou.\n5. Ével-henn é lavar ann Aotrou diwar-benn ar broféded a douell va fobl ; péré a rôg gan̄d hô den̄t, hag a brézeg ar péoc’h : ha ma tinac’h eur ré leûnia hô génou d’ézhô, é réon̄t enn hô san̄télez brézel d’ézhan̄.\n6. Râk-sé é vézô nôz d’é-hoc’h évit\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/265&oldid=163782 »\nKemmoù diwezhañ degaset d'ar bajenn-mañ d'an 25 Eos 2020, da 18:18.


08 Sep 2006 - 02 May 2019\n19,043,000 annd. (2005)\nGouel broadel ??\nKod war ar genrouedad .sy\nEus ar gresianeg evit bro-Aram war ribl reter ar Mor Kreizdouar etre Egipt war du ar Su, Arabia war du ar reter ha Cilicia war du an norzh. Enderc'hel a rae un darn eus Mezopotamia ha rouantelezhioù Commajen, Sophenn, hag Adiabenn, a voe, hervez Plinius an Henañ, anvet Asiria gwechall. E maread Plinus, avat e oa bet rannet an douar etre meur a broviñs roman : Judea (diwezhatoc'h Palestina) er pezh a zo hiziv Israel, Palestina ha Jordania, Phoenicia er pezh a zo hiziv Liban, Coele-Syria ha Mezopotamia.\nDalc'het e voe ar vro gant ar Ganaaniz, an Hebraiz, an Arameiz, an Asiriiz, ar Vabiloniz, ar Bersed, an Armeniz, ar Romaned, Bizantion, an Arabed hag, evit darn anezhi, ar groazidi. Gant an Impalaeriezh Otoman e voe peuraloubet e 1517. Ur perzh bras he deus bet Siria en istor ar gristieniezh, rak war hent he c'hêr-benn, Damask, eo e voe gounezet Sant Paol d'ar feiz kristen. E Siria, en Antiok, e voe diazezet ar gumuniezh kristen gentañ er-maez eus Jeruzalem.\nDamask a zo unan eus ar c'hêrioù koshañ er bed gant Varanasi ha Jericho. Diazezet etre 8 000 ha 10 000 bloavezh 'zo hag atav eo bet annezet abaoe. Gant ar vuzulmaned e voe aloubet e 636, goude emgann Yarmouk, ha da gêr-benn an impalaeriezh Omayad. Kêr-benn ar bed islamat e chomas betek 750 pa gemeras Baghdad he lec'h.\nGoude faezhidigezh Frañs e 1940 ez eas ar vro dindan kontroll gouarnamant Vichy. He mirout a ra betek an aloubidigezh saoz (skoazellet gant ar C'hallaoued dizalc'h) e miz Even 1941. Oberiantiz ar vroadelourien siriat a redias Frañs da dennañ kuit e soudarded e miz Ebrel 1946. Lezel a reas ar galloud etre daouarn ur gouarnamant republikan strollet e-pad maread ar mandad.\nUr roll bihan a zo bet c'hoariet gant Siria er brezel-se. Er c'hontrol eus ar pezh a greder alies ne oa ket pal ar pennoù arab distruj Israel. Abdullah I eus Jordania hag Abdul Aziz eus Arabia Saoudat na gasjont nemet nerzhioù arouezek ha klask a raent da sioulat o fobl kentoc'h eget adkemer krog war Israel. Farouk Egipt a voe an hini nemetañ a glaskas, en un doare sirius, adkemer Palestina. Liban, Siria hag Iraq n'o doa ket tuioù da vrezeliñ.\nFaezhet e voe Siria e kêriadenn Samakh ha kibbutzim Degania A ha B war-du su al lenn Tiberias, met gouest e voe da zerc'hel ur vandenn douar strizh e-kichen an harzioù hag e biz Palestina, war-dro Dan, ha teir enezennad e su, kreiz ha norzh Palestina. Skoazell an ALA a nac'has, avat, ar pezh a aotreas an Israeliz d'he diarbenn ha d'he c'has en tu arall d’an harzoù.\n2000 - ...[kemmañ | kemmañ ar vammenn]\nEn e brezegenn gentañ dirak Kuzul ar Bobl, d'ar 17 miz Gouere 2000 e prometas Bashar al-Assad adreizhadurioù politikel hag e-pad ur prantad a anvor "Nevezamzer Damask" (gouere 2000 - c'hwevrer 2001) e krogas izili an enebouriezh zemokratel da vanifestiñ. O oberiantizoù a waskas ar gouarnamant zoken ma chom nebeutoc'h mac'hus eget dindan ren Hafez Al-Assad. Aotret e oa bet a internet hag ar pellgomzerien lem-laka hag un nebeut strolladoù-enebouriezh a voe bet savet.\nE 14 gouarneriezh pe muhafazat(unander: muhafazah). Gant ur gouarner anvet gant ar Prezidant goude ur c'hinnig eus Ministr an Diabarzh. Gant ur c'huzul dilennet eo skoazellet-eñ.\nAdtapet diwar « https://br.wikipedia.org/w/index.php?title=Siria&oldid=1626285 »\nKemmoù diwezhañ degaset d'ar bajenn-mañ, d'an/ar 8 Meu 2015 da 09:05.


Demat - Wikipedia\nDemat, pe deiz mat (hervez an distagadur leonek), zo un estlammadell vrezhonek hag ur ger saludiñ, unan eus ar re a vez implijet stank hiziv.\n2 Er skridoù\n2.1 Er XVvet kantved\n2.4 En XVIIIvet kantved\n2.5 En XIXvet kantved\n2.5.1 Gant Fañch an Uhel\n2.5.2 Gant Troude\n2.6 En XXvet kantved\nImplijet e vez kalz gant an nevezvrezhonegerien, ken e vez tabut a-wechoù diwar-benn e implij.\nDarn a gav dezho n'eo ket ar ger gwellañ da implijout abalamour ma ne veze ket implijet stank gant ar vrezhonegerien a-vihan en XXvet kantved.\nDarn all a embann zoken n'eo ket ur ger brezhonek. Roudoù a gaver anezhañ koulskoude er skridoù abaoe pell zo.\nEr XVvet kantvedAozañ\nTesteniekaet eo demat e krennvrezhoneg.\nKentañ meneg a gaver eus ar ger a zo en ur skrid eus 1480, diwar dorn ar marc'heger alaman Arnold Von Harff, dindan ar stumm dematio (evit demat deoc'h). Arnold Von Harff a notenne war ur c'haier frazennoù pemdez a dalveze dezhañ da veajiñ dre ar broioù ergerzhet gantañ. Gras d'ar marc'heger-se eo deuet betek ennomp ar bommoù kentañ anavezet ganeomp eus ar brezhoneg komzet hag ar re nemeto e krennvrezhoneg, pell a-raok al labourioù dastum kaset da benn abaoe an XIXvet kantved. Ur souezh eo soñjal emañ ar ger demat e-touez an nebeud bommoù komzet testeniekaet en hor yezh zo deuet betek ennomp. E Naoned en doa bet tro Arnold Von Harff da glevet brezhoneg er bloavezh 1480. Implijet e vez c'hoazh gant brezhonegerien Naoned (ha re all!) e 2013.\nKavet e vez er mister Buez Santez Nonn dre veur a wech:\n"dez mat deoch glan e-n ti man" (gwerzenn 1305),\n"dezmat goulou a guir coudet e-n abaty man" (gwerzenn 1725),\nha "dez mat golou ... da-n mab beniguet." (gwerzenn 929).\nE-barzh Le Grand Mystère de Jésus, embannet e 1530 (hag adembannet e 1622, hag e 1865 ).\nE-barzh an Nomenclator (1633), adembannet gant Skol e 2000.\nE Geriadur Gregor Rostren. \nEr mister Ar Varn Diwezhañdave?\nEr mister Tregedienn Sant Guillermdave?\nEn XIXvet kantvedAozañ\nE gavout a reer e geriadurioù zo, evel hini ar Gonideg, adembannet e 1850, ha dindan pluenn ar skrivagnerien Fañch an Uhel, ha Troude peurgetket.\nGant Fañch an UhelAozañ\nKavet e vez ar ger e teir oberenn:\ner pezh-c'hoari Sainte Tryphine et le Roi Arthur, dastumet gantañ hag embannet e 1863, hag adembannet gant Françoise Morvan e 2002. ;\ne kontadennoù skrivet gant Fañch an Uhel, met marteze n'eo ket ar ger-se a gleve gant ar gonterien;\ne gwerzioù ha sonioù dastumet gantañ, e Gwerziou Breiz Izel ha Soniou Breiz Izel eta.\nN'eo ket trawalc'h lenn ar ger en e gontadennoù evit bezañ sur e oa klevet gantañ, nag e veze implijet ar ger gant ar bobl er vuhez pemdeziek ken, met ne oa ket dianav moarvat. Ha lavarout a rae an Uhel e oa feal d'ar yezh a gleve.\nGant al Leonad Troude e kaver ar ger ivez :\nen Nouvelles Conversations en breton et en français, embannet e Sant-Brieg e 1857, er bajenn 4, e lenner :\nDeiz mat d'e-hoc'h, Paol.\ne-barzh Geriadur Troude e 1869; ouzhpenn-se e ro ar skouerioù deizmatid, ha deizmateoc'h.\nel levr Ar Marvailler brezounek pe marvaillou brezounek, dastumet gant Troude ha Gabriel Milin, embannet e 1870. \nKavout a ra da galz a dud ez eo ur ger "ijinet", pe "chimik" evel ma skriv Lionel Buannic en e levr Ce que vous avez toujours voulu savoir sur le breton!. Evit doare n'eo nemet un ali personel, diazezet war ar vrud kentoc'h evit war un enklask. Ur ger n'hoc'h eus ket klevet pe n'eo ket anavezet gant an holl a c'hall bezañ bev koulskoude.\nGwir eo a-hend-all ne oa ket nec'het ar bobl gant ar saludiñ e doare kêr, hag e veze graet war ar maez, en XXvet kantved, gant troiennoù a bep seurt abalamour ma oa disheñvel ar reolennoù sevended diouzh re ar galleg. Stag e oa an troiennoù-se ouzh doareoù an dud, pe ouzh ar pezh a veze an den saludet oc'h ober, ha kement zo, hag alies\npe gant goulennoù :\nTomm a-walc'h eo deoc'h? Poaniañ 'reer? O vont 've'er? Hiriv 'vo glav? Mont a ra mat an traoù?\npe gant estlammadennoù :\nGleb eo an traoù! Dour zo bet! Feson glav zo warni! ...\nKavout a reer un niver a zoareoù saludiñ pemdeziek a seurt gant ar re-se e levr brudet ar skrivagner Jules Gros, Le trésor du breton parlé, en trede levrenn peurgetket. Kement-se ne brou ket ne oa ket troiennoù all er c'hantvedoù a-raok evel-just.\nKavet e vez ar ger ivez :\ne meur a ganaouenn,\ne meur a levr-deskiñ: re Roparz Hemon, Pêr Denez, Jean Tricoire ( Me a gomzo brezoneg, 1990, p 132), Mark Kerrain, ha kelennet e vez er skolioù.\ne skridoù a bep seurt:\nen dastumad Sorbienneu ha Farseu kôh er Hornad, gant G. Er Borgn, e 1925 (pajenn 8).\ner romant Onenn, gant Brogarour, e 1936, (p. 15).\nUr verb demata zo savet diwar demat;\nEr romant Ur marc'hadour a Vontroulez, gant Jakez Konan, e kaver ar verb nozvata, diwar skouer ar verb demata.\nAr stummoù gant t, skrivet dematit pe demateoc'h, e skridoù ar Grennamzer betek an XIXvet kantved, e-lec'h demat dit pe demat deoc'h, a verk kaletadur d, e-barzh dit ha deoc'h, goude t dibenn demat. Un testeni ouzhpenn ez eo e oa bet klevet ar ger da vat gant an dud o deus e skrivet.\nUr pennad zo bet savet diwar-benn implij ar ger-mañ er skridoù kozh gant Gwennole ar Menn e-barzh niverenn 211 ar gelaouenn Hor Yezh e 1997.\n↑ Le Grand Mystère de Jésus \n↑ Er pennad Dieu, pajenn 287, da dreiñ Dieu vous garde, bon-jour.\n↑ Presse Universitaire de Rennes - Terre de Brume 2002 .\n↑ Geriadur Troude en linenn\n↑ Ar Marvailler brezounek pe marvaillou brezounek, Brest, J.-B et A. Lefournier, 348 p. Adembannet evel Labous ar Wirionez, gant Roparz Hemon e ti Al Liamm.\nSellit ouzh ar ger demat er\nDemat er wikigeriadur\nDeiz mat er wikigeriadur\nAdtapet diwar « https://br.wikipedia.org/w/index.php?title=Demat&oldid=1923517 »\nDernière modification le 1 Gen 2022, à 14:26


Eil Sul ar bloaz B & An Eil Sul goude an Epifaniezh – Lann-Anna\nHome Gregorian Eil Sul ar bloaz B & An Eil Sul goude an Epifaniezh\nSul 17 a viz Genver 2021\nStumm ordinal: Eil Sul eus an Amzer ar bloaz B * Stumm dreist-ordinal: Eil Sul goude ar Epifaniezh\nForme Ordinaire Temps Ordinaire année B: 2e dimanche année B * Forme Extraordinaire: 2e dimanche après l’Epiphanie\nvit ar stumm « ordinal » eo ar Sul-mañ eil Sul an amzer boutin (bloaz B); evit ar stumm « dreistordinal » (lec’h ma n’eo ket echu c’hoazh amzer ar Ginivelezh) e vez graet anezhañ an eil Sul goude an Epifaniezh. En daou stumm-se e rank ar sonerezh gregorian bezañ gourfouezus: « Gant ar sonerezh sakr, dre vezañ unanet start gant al liderezh hag e destennoù, e rank bezañ ar perzhioù-mañ: santelezh, arz gwirion hag hollveziadegezh » (Kardinal Sarto, Pab Pius X goude-se).\nDans la forme « ordinaire », on est au Dimanche après l’Epiphanie; dans la forme « extraordinaire », pour laquelle le temps de la Nativité n’est pas fini, il s’agit du 2e Dimanche après l’Epiphanie. Dans les deux formes, le chant grégorien doit être prépondérant: «La musique sacrée, par son étroite union avec la liturgie et avec le texte liturgique, doit posséder au plus haut degré ces vertus: sainteté, vérité de l’art et universalité » (Cardinal Sarto, futur Pie X).\n1, 35 -42\nwelout a rejont al lec’h e veze hag e chomjont gantañ.\nEn amzer-se edo Yann eno gant daou eus e ziskibion, hag o sellout ouzh Jezuz o tremen, e lavaras: «Setu Oan Doue.» Hag an daou ziskibl o vezañ e glevet o komz evel-se, a yeas da-heul Jezuz.\nMet Jezuz o treiñ war-zu enno hag ouzh o gwelout o tont war e lerc’h, a lavaras dezho: «Petra a glaskit?» Respont a rejont dezhañ: «Rabbi (pezh a dalvez Mestr), pelec’h emaout o chom?» Lavarout a reas dezho: «Deuit ha gwelit.» Mont a rejont hag e weljont e pelec’h edo o chom, ha gantañ e chomjont an deiz-se: war-dro an dekvet eur e oa.\nHogen Andrev, breur da Simon-Pêr, a oa unan eus an daou o devoa klevet komzoù Yann hag a oa aet da-heul Jezuz. Kentañ den a gavas hemañ a voe e vreur Simon hag e lavaras dezhañ: «Kavet hon eus ar Mesiaz», ar pezh a dalvez da lavarout: Krist. Hag e zegas a reas da Jezuz.\nO vezañ sellet outañ Jezuz a lavaras: «Te eo Simon, mab Yann; te a vo Kefas da anv», ar pezh a dalv da lavarout: Pêr (Maen).\nominica Secunda post Epiphaniam\nLevr ar Salmoù 65, 4\nDirazoc’h e stou an douar a-bezh,\nkanañ a ra evidoc’h, kanañ a ra hoc’h anv.\n65,1-2 / Iubiláte Deo, omnis terra, psalmum dícite nómini eius: date glóriam laudi eius.\nouc’hit da Zoue, douar a-bezh, kanit klod e anv,\ndougit klod dezhañ gant ho meuleudi.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Marian Harkin) (KildareStreet.com)\nResults 1-20 of 836,851 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Marian Harkin)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Marian Harkin)


Beg Lokmazhe – Konk-Leon\nUn abati gozh sklêrijennet gant un tour-tan\nHervez ar vojenn e vefe bet saveteet marc’hadourien eus Bro-Leon dre vurzhud hag int war-nes ober peñse er-maez ar beg-se p’edont o kerc’hat korf an abostol Mazhev. Er 6vet kantved e voe savet ar manati kentañ eno gant Tangi abalamour da reiñ bod da relegoù ar sant. Hiziv an deiz ne chom eus an abati nemet an talbenn roman, bolzoù maen ar c’heur ha gwaregoù-bolz an nev. It da vale eno da serr-noz. Da neuze e vez an abati en he c’haerañ ouzh sklêrijenn an tour-tan. A-dreñv emañ ar chapel Itron-Varia ar C'hras, enni ur mirdi bihan ma c’haller gwelet un toullad relegoù eus an abati gozh.\n163 pazenn pelloc’h...\nDre gwenodenn-aod Beg Lokmazhe ez eer betek ar peulvanoù kristenaet. Kizellet ez eus bet pep a groaz warno, gant-se e vez graet “an Div Groaz” anezho. N’it ket kuit eus ar beg anez bezañ sellet ouzh ar vro diwar lein an tour-tan. Ret eo bezañ kalonek ! 163 pazenn zo da bignat betek krec’h met talvout a ra ar boan strivañ un tamm evit ar gwel kaer war kerreg ar Gozh Venec’h ha Chaoser ar Vein Zu !\nMont penn en inizi !\nNepell alese ez eer da Enez-Eusa ha da Volenez adalek Konk-Leon. Brudet eo ar porzh-se abaoe an 19vet kantved a-drugarez d’ar besketaerien grilhed-mor ha kranked-saoz. Diwar Beg Enez-Konk emañ ar gwel kaerañ war Konk-Leon hag inizi Molenez. Da noz eo un dudi sellet ouzh an tourioù-tan o strinkellikat er pelloù.\nAnaout pelloc’h an tourioù-tan !\nGallout a reer dizoleiñ holl dourioù-tan ar c’hornad gant un hent touristel eus Brest da Vrignogan. Bez’ ez eus 17 anezho war an aod, 13 er mor, 85 tourell ha 204 balizenn war-neuñv... Peadra da vezañ badouellet. Gant mirdi an tourioù-tan hag ar balizennoù war Enez-Eusa e c’haller gouzout hiroc’h war istor ar savadurioù-se ha buhez o gwarded.


Buhez ar Sent/1894/Per Krizolog - Wikimammenn\nBuhez ar Sent/1894/Per Krizolog\n◄ Fransez Zavier Per Krizolog Barba ►\nar pevare devez a viz kerzu\nSANT PER KRIZOLOG, ESKOP HA DOKTOR EUZ AN ILIZ\nAr zant-ma a ioa ganet e kear Imola enn Itali, hag a reaz he studi gant Korneill, eskop ar gear-ze. Per oa he hano, mes divezatoc’h e oue leshanvet Krizolog abalamour ma’z oa eur prezeger dispar ; rak ar ger krizolog a zinifi eunn den hag a lavar komzou aour. Pa oue enn oad da reseo ann Ursiou sakr, Korneill her greaz avieler.\nEtre daou e varvaz eskop Raveenn, ha tud a iliz ar gear-ma, a-unan gant ar bobl, a joazaz eunn all evit delc’her he blas. Mes ann dra-ze n’oa ket aoualc’h ; red oa d’ezho c’hoaz kaout asant ar pab. Kas a rejont eta kannaded da Rom da c’houlenn ann asant-ma, hag eskop Imola a oue pedet gantho da vont da ober koumpagnunez d’ar gannaded. Korneill a ieaz, hag a gasaz ive ganthan ann avieler Per.\nEpad ann amzer-ze, ann abostol sant Per ha sant Apolliner, merzer, en em ziskouezaz d’ar pab dre he gousk, gant eunn den iaouank e kreiz etrezho ho daou, hag a lavaraz d’ezhan : « — Setu ama ann hini a dleit da lakaat da eskop e Raveenn ; arabad e d’ehoc’h lakaat nikun all ebed. »\nGoudeze, pa erruaz ar gannaded dirazhan asambles gant Korneill hag ann avieler Per, ar pab a anavezaz hema dioc’htu evit ann den iaouank en doa guelet e kreiz etre ann abostol sant Per ha sant Apolliner, merzer, ha raktal e tiskleriaz d’ar gannaded n’e ket ann hini o doa choazet, mes ann avieler Per, eo a vije ho eskop.\nEunn droiad e vankaz he vouez d’ezhan a greiz m’edo o prezeg. Kerkent, e tirollaz kement a voelvan hag a gri fors enn iliz, gant ann dud o c’houlenn pardoun euz ho fec’hejou, m’en devoue ar Zant leac’h da drugarekaat Doue evit ar pez a ioa c’hoarvezet ganthan, p’e guir ann dra-ze en doa skoet eunn taol pounneroc’h e kaloun ar re a ioa oc’h he zelaou eget n’o devije great he gomzou.\nAdtapet diwar « https://br.wikisource.org/w/index.php?title=Buhez_ar_Sent/1894/Per_Krizolog&oldid=30326 »\nKemmoù diwezhañ degaset d'ar bajenn-mañ d'an 14 Gen 2012, da 17:30.


Breizh e-pad an Eil Brezel-bed - Wikipedia\n1 Breizh taolet er brezel\n2 Buhez ar Vretoned e-pad ar brezel\n2.1 Ar brizonidi\n2.2 Buhez pemdez ar siviled\n2.3 An dalc'herezh alaman\n2.4 Breizh er brezel war vor hag en aer\n2.5 Renad Vichy ha Breizh\n3 An emsav etre 1940 ha 1944\n3.1 Rannvroadelouriezh ha broadelouriezh\n3.1.1 Yann Fouere hag ar c'hazetennoù\n3.1.2 Kuzul Breizh\n3.1.3 PNB ar vreudeur ar Porzh\n3.2 Gounidoù bresk war an dachenn sevenadurel\n4 An harzerezh\n4.1 Ar rezistañs e Breizh\n4.2 Ar vretoned en FFL\n4.3 Ar rouedadoù\n5 Diwezh ar brezel e Breizh\n7 Da c'houzout hiroc'h\nBreizh taolet er brezel[kemmañ | kemmañ ar vammenn]\nPoltred Paris-soir d'ar 4 a viz Gwengolo 39.\nSkritell a-berzh gouarnamant gall 1939 da geodedourien departamant Il-ha-Gwilen (Mirdi Breizh).\nTagadenn Polonia gant an Trede Reich a laka ar brezel da darzhañ etre Bro-Alamagn ha Bro-C'hall ha Breizh-Veur d'an 3 a viz Gwengolo 1939. Souezhet eo an holl gant tagadenn an Alamaned adalek an 10 a viz Mae 1940. Erruout a reont e Roazhon d'an 18, d'an 19 e Brest ha d'an 21 en Oriant. Echu e oa Emgann Frañs e gwirionez abaoe ar 17 ha galv ar Marichal Pétain.\nErruet zo, a-raok an Alamanted, un niver a dec'hidi sivil pe get, eus Bro-C'hall hag eus Belgia. An ensavadurioù sivil ha re an arme zo diefedus. E Felger e tizolo annezidi zo ur c'hamion dilezet gant dielloù QG Caen. E Roazhon e oa tapet holl soudarded QG ar rann-arme en o burevioù gant an Alamanted. Mantret eo chomet ar boblañs gant trec'h an Alamaned ha gant dioberiantiz ar pennadurezhioù. Euzhet eo pa glever keloù eus drouziwezh Mers-el-Kebir, d'an 3 a viz Gouere ma oa lazhet 1 297 martolod, Bretoned anezhe dreist-holl, gant ar morlu saoz. D'an 10 a viz Gouere e vot ar gannaded an holl c'halloudoù d'ar marichal Pétain. E-touez ar gannaded zo a-enep e oa 8 kannad eus Penn-ar-Bed avat.\nBuhez ar Vretoned e-pad ar brezel[kemmañ | kemmañ ar vammenn]\nAr brizonidi[kemmañ | kemmañ ar vammenn]\nPaper-tremen ur prizoniad breizhat bet lezet da vont kuit eus e stalag\n135 000 a brizonidi a orin eus Breizh a oa tapet gant an armeoù alaman. Lod a oa dieubet tamm-ha-tamm (kenlabourerien, brezelourien gozh 14-18, tud gloazet pe klañv, labourerion arbennik, bezhinourion da skouer). Lod all a zeuio a-benn da dec'hout kuit pe a vo treuzfurmet e "labourerien dieub" dre ret hag a chomo en Alamagn da labourat.\nBuhez pemdez ar siviled[kemmañ | kemmañ ar vammenn]\nAotre tremen evit ur c'hengarr: diaes e voe mont-ha-dont an dud hag ar c'hirri\nMojenn pinvidigezh douaroù Bro-C'hall a zeu da vezañ splann adalek 1940 pa zizolo ar boblañs gant souezh e teue kalz eus produioù diazez ar boued eus an estrenvro. Gourdrouzet eo lodenn su Bro-C'hall gant an dienez met n'eo ket kalz gwelloc'h stad an traoù en norzh. Memes e Breizh, ma kaver kalz labourerien-douar hag a dud o vevañ war ar maez, e teu ar c'hudennoù da vezañ brasoc'h-bras gant an amzer. Re a beizanted zo prizoniet en Alamagn. N'eus ket ludu kimiek ken evit ar parkeier. Dioueret a reer ar gaz-oil hag ar boued-chatal. Etre 1939 ha 1944 e tigreskas an douaroù ma veze gounezet ed eus 8% da 30% hervez ar departamantoù dre ma ne veze ket labourerien ha dennoù a-walc'h. An amzer fall ne sikour ket gant al labourerien-douar. Skoet eo ar pesketaerezh gant difennoù hag aotreoù mont er-maez strizh savet gant ar Gast (polis alaman an aodoù) ha gant an diouer a eoul-maen ha memes gant an diouer a zanvez da voueta rak emporzhiet e veze eus Norvegia betek-henn.\nDaoust da se n'eo ket stad Breizh eus ar re fallañ pa vez sellet ouzh ar re all hag ur roll a-bouez he deus da bourchas boued da Vro-C'hall. Ouzhpenn trenioù ar "Pourvezadur hollek" a gas boued d'ar c'hêrioù bras e ranker kontañ ar pakadoù tiegezh a bemp kilo (9000 a veze kaset bemdez eus Penn-ar-Bed e 1943). Jean Guéhenno a skriv e 1941 :\nAr vuhez e Pariz a zeu da vezañ diaes-kenañ. Tikidi hon eus met n'haller ket ken kaout netra gante. Goullo eo ar stalioù. Er gêr n'hon eus bevet abaoe pemzekteiz nemet diwar pakadoù kaset gant mignoned ha kendirvi eus Breizh.\nAl lodenn amann aotreet bep miz en Il-ha-Gwilun a oa 300 g e deroù 1942 met tremen a reas da 100 g e miz Here, e-skoaz e Liger-izel e oa 225 g.\nAn dalc'herezh alaman[kemmañ | kemmañ ar vammenn]\nKazetenn ofisiel gouarnour alaman Breizh bet embannet e brest e miz Even 1940\nAr Gneisenau e kal sec'h Brest 06 04 1941\nPlijout a rae d'ar soudarded alaman dont da Vreizh, betek 1943 d'an nebeutañ. Aes e veze dezhe ober o fourvezioù eno abalamour ma tremenont atav dirak ar re all. An darvoudoù hiniennel gant ar boblañs a oa ral betek donedigezh soudarded rus gwenn an arme Vlassov e 1944 ha goprsoudarded eus Ukraina ha Georgia. Met n'eo ket tomm an dud ouzh an alouberien : ar c'hontroloù diniver hag an difennoù lakaet gant pennadurezhioù an arme alaman zo kavet diaes gant an holl dreist-holl en arvor ma ranker kaout un Ausweiss ispisial da veajiñ ha kuzhat an holl c'houleier da noz. Feuket eo ar Vretoned ivez gant ar c'hiz da gemer gouestlidi, d'o c'hondaoniñ d'ar marv pe d'o deportiñ.\nBreizh avat n'eo ket un eden evit ar soudarded distroet eus talbenn Rusia hepken. E-pad ar brezel e servije ar porzhiou evel Brest d'ar C'hriegsmarine hag e oa kemeret an diviz da staliañ diazlec'hioù listri-spluj e Breizh (Sant-Nazer, Lannarstêr, An Oriant ha Brest) adalek deroù 1941. Karget eo bet ivez an Aozadur Todt da greñvaat an aodoù kuit ma klaskfe ar gevredidi dilestrañ.\nE 1943 e oa savet an STO (Service du travail obligatoire) da-heul an emglevioù Laval-Staucken. Galvet eo an holl baotred yaouank da vont da labourat da Vro-Alamagn da sikour he striv brezel. Kalz anezhe a nac'has en ober, hag a zispakas an droug zo enno a-wezhioù evel e Kemper d'ar 4 a viz Meurzh 1943. Daoust d'an dañjer ez eas kalz tud da guzh war ar maez pe e ti o c'herent. Kalz anezhe a yelo da stourm gant paotred ar strouezh pe ar "Maquis".\nBreizh er brezel war vor hag en aer[kemmañ | kemmañ ar vammenn]\nAr gevredidi a glask tizhout ar C'hriegsmarine e perzhier Breizh. Kalz bombezadegoù a oa. Kuit ma vefe re a dud c'hloazet e ranker goullonderiñ ar c'hêrioù bras : Brest hag an Oriant kerkent ha miz C'hwevrer 1943. Sant-Malou e miz Ebrel, Naoned e miz Gwengolo 1945. E fin ar brezel ne chome nemet tachennoù dismantroù e kêrioù bras Breizh. Brest, an Oriant ha Sant-Nazer zo bet distrujet penn-da-benn. 90% eus a savadurioù a oa gwallet e Brest. Ne chome nemet ur c'hant ti bennak dibistik e Sant-Nazer e 1945 diwar 8000 a oa e 1939.\nBombezadeg Brest gant ar Royal Air Force e diwezh miz Eost 1944\nSkritell propaganda al listri-spluj alaman\nRenad Vichy ha Breizh[kemmañ | kemmañ ar vammenn]\nUl lizher divyezhek gant Veveaud, Isprefed an Oriant\nUrzh harzañ yuzevion e Gwened bet roet d'ar polis gall gant Paul Grimaud, prefed Mor-Bihan, war urzh ar prefed-rannvro Jean Quenette\nSkritell "Embregrezh Yuzev" bet skignet gant Prefed ar Mor-Bihan\nUrzh pegañ skritelloù "Embregerezh Yuzev" bet kaset da Maer an Oriant (Emmanuel Svob, SFIO) gant Henri Piton, Prefed ar Mor-Bihan, ha roet gant ar maer da Gomiser-Kreiz An Oriant d'ar 4 a viz Du 1940.\nDekred Pétain-Darlan o krouiñ rannvroioù, hini Roazhon, pevar departamant enni hepken, hag hini Angers gant al Liger-Izelañ enni.\nDiwallet e vez an estrenion, an dud "divro" hag ar yuzevion gant ar velestradurezh (maerdioù an arondisamant ha komiserdi-kreiz an Oriant) hervez urzh prefed ar Mor-Bihan, ha kaset e vez rentaoù-kont divyezhek gallek-alamanek sizhuniek d'ar C'homandantur. Harzet e vez yuzevion gant ar polis gall ha gant an Alamaned. 26 anezhe a voe harzet er Mor-Bihan ha 23 yuzev all bet o vevañ er Mor-Bihan a voe harzet e lec'h all; unan anezhe a voe kaset da Dachau ha 43 da Auschwitz; daou waz, dimezet gant Arianezed, a voe kaset da Aldernez, an daou-mañ a chomas bev, dieubet e voent e miz Gwengolo 1944 e norzh Bro-C'hall, ur vaouez a c'hellas chom bev en Auschwitz, mervel a reas e 2002. Hervez Leroux e vefe chomet bev daou waz ha div vaouez e dibenn ar brezel,.\nE miz Here 1940 e voe harzet ar gantreidi er Mor-Bihan; bac'het e voent e kamp Toulboubou e Pondi, 18 tiegezh hag eizh den o-unan, d.l.e. 32 waz, 28 maouez ha 56 bugel; war urzh an Alamaned e voent kaset gant un tren betek kamp-bac'h Maezon-ar-Stêr e miz Du 1940.\nA-boan gouzañvet eo renad Vichy e Breizh. Levezon an "dispac'h broadel" zo dister. Lod avat a wel er marichal Pétain enkorfadur Bro-C'hall hengounel hag enepkomunour. Herve Budes de Guébriant, prezidant Sindikad Landerne a zeu da vezañ kargad broadel korfuniad ar beizanted. Kalz ofiserien eus ar morlu a zo a-du gant "daofin" Pétain, an amiral Darlan.\nAn emsav etre 1940 ha 1944[kemmañ | kemmañ ar vammenn]\nRannvroadelouriezh ha broadelouriezh[kemmañ | kemmañ ar vammenn]\nRenad Vichy a sell outañ e-unan evel gwarant an unded vroadel hag enebiñ a ra ouzh pep youl da zistagañ Breizh diouzh Bro-C'hall. Abalamour da levezon kelennadurezh Maurras e ro ton avat d'un doare proviñselezh mod-kozh. Dre se e c'hall ar rannvroelourien esperout kavout un emglev gant gouarnamant Vichy zo a-du gant ar broadoù bihan gant ma vint dalc'het e diabarzh Bro-C'hall.\nYann Fouere hag ar c'hazetennoù[kemmañ | kemmañ ar vammenn]\nYann Fouere a soñje dezhañ e ranked lakaat an dud da zont da vezañ a-du gant mennozhioù ar rannvroelouriezh d'ober berzh hag e krouas ar gazetenn bemdeziek La Bretagne e Roazhon d'an 20 a viz Meurzh 1941 (15 000 skouerenn). E miz Meurzh 1942 e kemer penn La Dépêche de Brest (70 000 skouerenn) hag e skarzh ar renerezh kozh radikal-sokialour, re dost d'ar frañmasonerezh evit Vichy. Kement se a ro ul levezon vras da mennozhioù ar rannvroelouriezh. Disklêriañ a ra n'he deus ket bet ha n'he deus ket c'hoazh Breizh al lec'h zo dleet dezhi e-touez ar proviñsoù all. Kavout a ra abeg ar skridaozerien e renad Vichy hep mont, gwir eo, betek an enebiezh disklêriet a weler e L'Heure bretonne. Kement se a gennnerzh levezon kazetennoù Fouere.\nKuzul Breizh[kemmañ | kemmañ ar vammenn]\nKrouet e oa ar ar poellgor-se gant ar prefed Jean Quénette d'an 12 a viz Here 1942 dre zekred. 22 den ha n'int ket dilennet zo enni (André Dezarrois, Yann Fouere, Joseph Martray, Yann-Vari Perrot, Frañsez Taldir-Jaffrenou, hag all). Izili eus ar PNB ha rezistanted zo en o zouez (hep goût d'ar prefed evel just). Dleet eo dezhañ en em vodañ bep tri miz gant ar prefed rannvro pe e zileuriad. Gounit a ra traoù e-keñver deskadurezh istor ha douaroniezh ar vro met ar brezhoneg a chom hep statud ofisiel.\nPNB ar vreudeur ar Porzh[kemmañ | kemmañ ar vammenn]\nGwelet evel dañjerus gant renad Vichy ha strobus gant an Alamaned, Mordrel ha Debauvais a rank reiñ o dilez d'an 2 a viz Kerzu 1940, da-heul emglevioù Montoire. Remon ar Porzh an hini eo, skoazellet gant e vreur Yves, a gemer penn ar Strollad Broadel Breiz (pe PNB). Bet e oa prezidant ar Bleun Brug hag evel se ne oa ket diskred warnañ da gaout mennozhioù nevezpagan heñvel ouzh re Mordrel hag a vire ouzh tud zo da vezañ a-du gant ar strollad. Ar gelaouenn Stur a gendalc'h da zisplegañ mennozhioù hemañ ziwezhañ avat hag a ginnig ar Gelted evel unan eus ar "gouennoù dreist" hag a zo tost da re an Nazied.\nL'Heure bretonne gant 25 000 skouerenn zo unan eus ar c'hazetennoù sizhuniek lennet ar muiañ e Breizh. Diskuliañ a ra alies kudennoù ar pourvezadur boued. Sevel a ra ar PNB ur servij urzh aozet en un daore damheñvel ouzh hini Kadervenn Célestin Laîné (enebet eo hennezh ouzh kostezenn R. ar Porzh.). Ar bagadoù stourm eo, renet gant Yann Goulet. Kuit da veskañ gant strolladoù all e ranker lâret ne vije ket bet armet ar strollad-se ha n'o dije ket kemeret perzh er stourm a-enep d'an harzerezh.\nGounidoù bresk war an dachenn sevenadurel[kemmañ | kemmañ ar vammenn]\nHarpañ a ra enebiezh ar gouarnamant ouzh kelenn ar brezhoneg war ar fed n'eus doare-skrivañ unvan ebet evit ur yezh rannyezhel. E gwirionez, kerkent ha 1908, an doare skrivañ KLT (evit Kerne-Leon-Treger) a roe tu da embann obernnoù a c'halle bezañ lennet gant holl ar vrezhonegerien war-bouez re Bro-Gwened (ha c'hoazh!). E 1941, atizet gant Leo Weisgerber a oa e gefridi, en em glevas ar yezhourien evit degemer reolennoù nevez a gemere e kont ar gwenedeg. Ar peurunvan a vez graet eus an doare-skrivañ-se. An elfenn ar muiañ anavezet eus an doare-skrivañ-se eo ar ZH brudet. Breizh a zo skrivet hiviziken ha n'eo ket Breiz evel e KLT pe Breih evel e doare skrivañ gwenedek ar c'houlz-se, rak klotañ a rae mui-pe-vui soniad h ar gwenedeg gant soniad z ar rannyehoù all.\nNiverus a-walc'h e oa ar c'hazetennoù e brezhoneg, emañ : Gwalarn, Feiz ha Breiz, Dihunamb, Studi hag Ober met ivez kazetennoù nevez evel Galv, An Eost, Ar vuhez kristen, hag Arvor, renet gant Roparzh Hemon hag a voulle 3000 skouerenn. Hep kontañ Ololé, embannet gant ar vreudeur Kaouisin evit ar re yaouank (20 000 skouerenn).\nAr skol-uhel geltiek savet e miz Here 1941 gant Roparzh Hemon da brezidant, harpet koulz gant ar c'hazetennoù rannvroelour hag ar c'hazetennoù broadelour a dizh disoc'hoù : e diwezh 1942 e oa roet dezhañ un eurvezh abadennoù divyezhek skignet diouzh stign TSF, dindan renerezh an Alamanted avat. Dont a reas buan da vezañ un eurvezh pemdez. Ne oa ket a abadennoù e brezhoneg a-raok.\nAotreet e oa kelenn brezhoneg d'an 12 a viz Kerzu 1941 gant an diviz Carcopino a roe tu da gelenn un eurvezh hanter a vrezhoneg evel danvez diret d'ar muiañ bep sizhun. Ret e oa gortoz miz Meurzh 1942 evit soñjal e vo paeet ar gelennerien avat.\nAtizet eo kelenn hor yezh gant Ar brezhoneg er Skol, abaoe ur pennad dija, a ro garedonoù d'ar vistri hag a aoz kenstrivadegoù e brezhoneg gant prizioù. E miz Du 1942, Kerlann, warlerc'hiad Yann Sohier e penn Ar Falz, a zigor ur skol kentañ derez e Plistin e brezhoneg penn-da-benn.\nRezistanted eus an Eil Brezel-bed e bro an Uhelgoad.\nMonumant ar Rezistanted bet fuzuilhet e Porzh-Loeiz e 1944.\nTimbr RDA e-koun an ostajoù bet fuzuilhet gant an nazied en ur vengleuz e Kastell-Briant.\nAr rezistañs e Breizh[kemmañ | kemmañ ar vammenn]\nBreizh zo dibar abalamour d'ar fed ma krogas an harzerezh en un doare abred ha poblek. Kerkent ha degouezhet an armeoù alaman e krogas an taolioù tarverezh hiniennel. Tud zo evel Auguste Havez na selaouont ket gourc'hemennoù ar strollad komunour ha dastum a reont armoù dilezet ar soudarded. Gant Brest e oa Naoned ar c'hentañ kreizenn harzerezh e Breizh. E miz Du 1940, ar strollad Bocq-Adam a laka da darzhañ eno 35 kamion karget a bneuioù nevez a-raok tagañ ar Soldatenheim (Oaled ar soudarded) gant greunadennoù e-pad nozvezh Nedeleg. En Naoned eo ivez e teu D'Estienne d'Orves a-benn evit ar wezh kentañ da gomz gant Londrez dre skingomz kent bezañ harzet dre drubarderezh e Chantenay e deroù 1941.\nReun Kreston, liver hag etnologour zo un ezel oberiant eus rouedad mirdi an Den e Pariz. Teir beaj a reas e Breizh da glask aozañ doareoù aes da vont e darempred gant Breizh-Veur. Tuta a reas izili nevez evit ar rouedad hag e savas ur strolladig e Sant-Nazer (e liamm gant ar strollad Liberté da zont, ennañ rezistanted yaouank broadelour breton, deuet eus ar PNB, hag André Batillat, ezel eus ar Seizh Breur), karget da sevel tresadennoù pizh eus ar porzh hag eus an diazlec'h listri-spluj savet gant an Alamanted eno evit o morlu, hag eus ar skluzioù a skoe e lenn-borzh diabarzh hag a c'halle bezañ tizhet gant bombez ar Saozon. »\nDiwezh an emglev german-ha-sovietek pa oa aloubet an URSS gant an Trede Reich a redias renerezh kuzh ar strollad komunour da deurel e nerzh en harzerezh. D'ar 21 a viz Here diouzh ar mintin e oa diskaret Feldkommandant Naoned, al letanant-koronal Hotz. Fuzuilhet e voe neuze 27 gouestlad gant al lu alaman e La Sablière e Kastellbriant. Kemeret e oant bet e-touez ar 700 prizoniad eus ar c'hamp. Fuzuilhet e voe 16 gouestlad all en Naoned ha pemp Breizhad (pevar anezhe eus Naoned, unan a Sant-Nazer) er Mont-Valérien. Un harz-labour un eurvezh a oa graet gant labourerien arsanailh Brest da rentañ enor d'an 50 gouestlad d'ar 25.\nDarvoudoù all n'int ket ken anavezet. Pa zegouezhas an Alamaned e Naoned e kavjont 4 lestr-spluj a oa o sevel e santier Dubigeon. Tamm-ha-tamm e voent divontet gant labourerien sur hag ar renerezh. Kuzhat a rejont evel-se 4500 tonenn metal ha daou lestr-spluj a oa lakaet er mor e 1946 hepken !\nImplijet e veze ar porzhioù bihan gant an FFIed evit paseal armoù pe soudarded a oa dindan guzh.\nAr vretoned en FFL[kemmañ | kemmañ ar vammenn]\nPlakenn an FFL e porzh Douarnenez.\nFrançois Scornet eus Plouyann en-doa klasket mont da Vro-Saoz daved an FFL; tapet e voe e Gwernenez ha fuzuilhet e voe e Jerzenez gant an nazied e 1941.\nKalz Bretoned a oa e-touez an FFL. Tremen a reas kalz tud e bigi, unan-hag-unan pe a-strolladoù. An tiegezh Sibiril eus Karanteg a lakaas da dremen 167 den e 15 beaj etre 1942 ha 1944. Holl wazed Enez-Sun a guitaas o enezenn da vont da Vreizh-Veur da stourm en o zouez goude galv ar jeneral de Gaulle.\nDindan urzhioù ar c'horonal Kersaozon e kemeras perzh ur vrigadenn kirri-mindrailherez kinklet gant erminigoù en emgannoù El Alamein. Peurliesañ avat ne vez ket bodet ar Vretoned a-gevred.\nAr rouedadoù[kemmañ | kemmañ ar vammenn]\nKalz kazetennoù kuzh zo e-pad ar brezel ha gant ar BBC e ingalont keleier ha gourc'hemennoù an harzerezh. N'eo ket a-walc'h evit lod herzel evel se ouzh an Alamaned. Kemer a reont perzh e rouedadoù. Kavout a reer daou seurt rouedadoù : ar re a zastume titouroù ha re all a skoazelle an dud da dec'hout, nijerien an RAF hag aerlu SUA diskaret o c'hirri-nij gant ar Flak da skouer. A-bouez-bras eo rak ker ha hir eo stummadur an nijerien. Tost 300 a dec'ho diouzh Breizh. En tu all e tilestr kalz rezistanted, evel François Mitterrand e Beg ar fri e Gwimaeg e 1943.\nA-wezhioù e vez dizoloet rouedadoù zo. Kaset e vez o izili d'ar c'hampoù-bac'h gant an Alamaned pa vezont tapet.\nDiwezh ar brezel e Breizh[kemmañ | kemmañ ar vammenn]\nDismantroù Brest e dibenn an eil Brezel-bed.\nDaou soudard alaman bet serret da Lu ar Stadoù-Unanet e miz Eost 1944 e Ploue.\nMonumant stourmerion FFI al Laeta e Kloar-Karnoed war talbenn Sankenn an Oriant, Eost 1944-Mae 1945.\nPlakenn ar re varv, milourion ha tud nann-soudard, eus Talbenn ar Gwilen, e Marzhan.\nPadout a reas pelloc'h an dieubidigezh e Breizh evit e lec'hioù all rak dalc'het e oa lodennoù eus ar vro gant an Alamaned betek diwezh ar brezel.\nNe oa ket anv evit 30 000 den an FFI da faezhañ ha da argas ar 150 000 soudard alaman a oa el ledenez. Ouzhpenn-se e miz Gouere 1944, n'int ket armet mat c'hoazh ha kresk niver an dud er strouezheg, ar maquis, a zegas ur bern tud yaouank hep stummadur evit ar brezel hag hep armoù. Strobañ a reont an harzerien all kentoc'h e gwirionez. Er Morbihan e c'hall 6500 den en em gannañ, en Aodoù-an-Hanternoz 3000, un tamm nebeutoc'h e Penn-ar-Bed, ur miliad en Il-ha-Gwilen hag un nebeud kantadoù hepken e Liger-Izel. Daoust da zonedigezh harzlammerien n'eus ket anv a stourm tal-ouzh-tal ouzh an Alamanted.\nKefridi pennañ an harzerezh zo eta atahinañ an arme alaman ha strobañ o hent etrezek an Normandi. Berzh a ra ar raktresoù glas (moc'herezh al linennoù tredan) ha gwer (moc'herezh an hentoù-houarn). Tizh an trenioù alaman a gouezh da 8 km/e well-wazh abalamour d'an trenioù a stank an hent ha d'ar redi da implijout linennoù hent-houarn sikour. Taget eo ar soudarded war an hentoù ivez hag argaset a-wezhioù evel eil rannarme harzlammerien Ramcke e Penn-ar-Bed a rank repuiñ e Brest a-benn ar fin. Ar guerilla pe gouvrezel a ren dre holl a zigaloneka ar soudarded alaman.\nDifur a-walc'h e oa pennadurezhioù arme ar gevredidi avat da zivizout aozañ "Maquis mobilisateurs"en departamantoù d'ar mare-se. Strouezheg Sant-Marsel er Morbihan, ennañ 3000 den, zo taget d'an 18 a viz Even ha strewet gant kolloù bras. Kollet e vo 2200 den gant an harzherezh er Morbihan. Strouezheg Saffré e Liger-Izel zo distrujet d'an 28. Ar c'holloù-se a zeu eus dianaoudegezh doareoù ar gouvrezel gant ar soudarded a-vicher ne ziskaront ket an harzerezh. En Aodoù-an-Hanternoz, etre an 10 a viz Gouere hag ar 4 viz Eost, e aozont 50 taol-spi en hentoù, e stourmont en 20 kombat ha tapout a reont 2500 soudard alaman.\nE miz Eost e erru an tankoù amerikan e Breizh. Dieubet eo Roazhon d'ar 4. Div rannarme hobregonet a fard war an hentoù bras e-keit ha ma vez naetaet en-dro dezhe gant Paotred ar strouezh. Chom a ra an Amerikaned a-sav avat kerkent ha ma kavont un eneberezh kreñv dirak Brest hag an Oriant. Sant-Maloù na godiano nemet goude emgannoù rust, Brest a godianas d'an 10 a viz Gwengolo goude 45 devezh seziz ha distrujet kêr penn-da-benn. D'an 9 e oa marvet 150 brestad devet er c'houdorenn Sadi-Carnot. Kiriek eo pennoù an arme amerikan rak prest e oa an Alamanted da godianañ diouzhtu pa oant erruet met un nebeud devezhioù goude e oant bet atizet d'en em gannañ gant ofiserien SS.\nKenderc'hel a ra Alamaned an Oriant ha Sant-Nazer d'en em gannañ avat betek an 9 hag an 11 a viz Mae 1945. Ar boblañs bac'het er c'hêrioù-se (100 000 den e Sant-Nazer e-barzh 300 000 devezh-arat ) a vev en un doare diaes-kenañ. Sezizet eo an div sankenn-se gant an Amerikaned hag an FFIed hep sevel argadennoù bras. Marteze e oa un doare da rediañ an FFIed da chom eno, rak ar soudarded FFI a oa turmudus, armet fall ha kalz komunourien a oa en o zouez ha disfiz outo o doa an Amerikaned.\n↑ La Bretagne au XXème siècle, Skol-Vreizh, Montroulez, 1983, p 142\n↑ Roll Prefeded ar Mor-Bihan Lec'hienn ar stad c'hall en departamant (prefeddi)\n↑ Roger Leroux, Le Morbihan en Guerre 1939 - 1945, Embanner-Mouler Joseph Floch, 1978\n↑ Bertrand Frelaut, Les Juifs en Morbihan 1851-1945, e Bulletin et mémoires de la Société polymathique du Morbihan, 2008, pajenn 454\n↑ La Bretagne au XXème siècle, Skol-Vreizh, Montroulez, 1983, p 153\n↑ Martin Blumenson, Le Réseau du Musée de l'Homme ; P., éd. du Seuil, 1979\nDa c'houzout hiroc'h[kemmañ | kemmañ ar vammenn]\nLa Bretagne au XXème siècle, Skol Vreizh, Montroulez, 1983\nHubert Chémereau et Jean-Jacques Monnier, "Des militants bretons dans la résistance", in Bretagne et identités régionnales pendant la seconde guerre mondiale,Brest,Kreizenn an Enklaskoù Breizhek ha Keltiek (KEBK)-UBO 2002\n"1943, le groupe Liberté", Le peuple breton, 445, miz Genver 2001, pp 12–14\nKristian Hamon, Les nationalistes bretons sous l'occupation, eil embannadur, Fouenant, Yoran embanner 2004\nJean-Jacques Monnier Résistance et conscience bretonne, 1940 - 1945, Rakskrid gant Mona Ozouf, Yoran embanner, 2007\nHervé Le Boterf, La Bretagne dans la guerre, éditions France-Empire, 3 levrenn, 1969, 1970 ha 1971, adembannet en ul levrenn hepken e 2000\nL'Ouest en mémoire (Ina) - Difenn aod Mor Breizh\nL'Ouest en mémoire (Ina) - Ar FFIed e Breizh\nL'Ouest en mémoire (Ina) - Veaj ar jeneral de Gaulle e Breizh\nL'Ouest en mémoire (Ina) - Kêr An Oriant distrujet\nL'Ouest en mémoire (Ina) - Sant-Nazer en e boull\nL'Ouest en mémoire (Ina) - Ar Gevredidi e Roazhon\nL'Ouest en mémoire (Ina) - Prosezioù\nL'Ouest en mémoire (Ina) - ar jeneral de Gaulle oc'h enoriñ tud Enez-Sun\nL'Ouest en mémoire (Ina) - Fañch-loeiz Le Berre a gont penaos e klasked tec'hout diouzh ar c'hampoù\nL'Ouest en mémoire (Ina) - Simone Chaye eus Dinan er rezistañs\nVideoioù eus an arme amerikan e Brest e 1944\nAdtapet diwar « https://br.wikipedia.org/w/index.php?title=Breizh_e-pad_an_Eil_Brezel-bed&oldid=1973612 »